*Proiect UE*

# **GUVERNUL REPUBLICII MOLDOVA**

**HOTĂRÂRE nr.**

**din 2023**

**privind aprobarea proiectului de lege pentru modificarea unor acte normative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul Legii pentru modificarea unor acte normative.

**Prim-ministru Dorin RECEAN**

**Contrasemnează:**

**Viceprim-ministru, ministrul**

**dezvoltării economice și digitalizării Dumitru ALAIBA**

**Ministrul finanțelor Veronica SIREȚEANU**

**Ministrul justiției Veronica MIHAILOV- MORARU**

**L E G E**

**pentru modificarea unor acte normative**

Parlamentul adoptă prezenta lege organică.

**Art. I -** Legea concurenței nr. 183/2012 (Monitorul Oficial al Republicii Moldova, 2012, nr.193-197, art.667), cu modificările ulterioare, se modifică după cum urmează:

1. În cuprinsul legii, cuvîntul „asociație”, la orice formă gramaticală, se substituie cu cuvîntul „asociere” la forma gramaticală corespunzătoare.
2. Clauza de armonizare se expune în următoare redacție:

 „Prezenta lege transpune parțial articolele 101–106 din Tratatul privind funcţionarea Uniunii Europene din 25 martie 1957, Directiva (UE) 2019/1 a Parlamentului European și a Consiliului din 11 decembrie 2018 privind oferirea de mijloace autorităților de concurență din statele membre astfel încât să fie mai eficace în aplicarea legii și privind garantarea funcționării corespunzătoare a pieței interne, publicată în Jurnalul Oficial al Uniunii Europene nr. L 11 din 14 ianuarie 2019, Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurenţă prevăzute la articolele 81 şi 82 din tratat, publicat în Jurnalul Oficial al Uniunii Europene nr. L1 din 4 ianuarie 2003 și Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi, publicat în Jurnalul Oficial al Uniunii Europene nr. L24 din 29 ianuarie 2004”.

**3.** Articolul 3 se completează cu alineatele (6), (7), și (8) cu următorul cuprins:

„(6) Consiliul Concurenței la exercitarea atribuțiilor conferite de prezenta lege, inclusiv a atribuției de investigare asigură respectarea principiilor generale ale dreptului Uniunii Europeneîn materie de concurență și Convenția pentru apărarea Drepturilor Omului și a Libertăților Fundamentale.

(7) Noțiunile din prezenta lege sînt utilizate în conformitate cu jurisprudența Curții de Justiție a Uniunii Europene și alte instrumente de interpretare ale instituțiilor Uniunii Europene.

 (8) În cazul în care prezenta lege nu stabilește un anumit termen, procedurile de examinare a cazurilor de încălcare a legislaţiei concurenţiale se desfășoară de către Consiliul Concurenței într-un interval de timp rezonabil.”

**4.** Articolele 4, 5, 6, 7, 8 și 9 vor avea următorul cuprins:

 **„Articolul 4.** Noțiuni principale

În sensul prezentei legi, noțiunile utilizate specifice domeniului concurenței semnifică următoarele:

*acord*- orice formă (verbală sau scrisă) de manifestare a voinţei comune cu privire la comportamentul pe piaţă, exprimată de două sau mai multe întreprinderi independente;

*acord orizontal* – acord sau practică concertată ce se realizează între două sau mai multe întreprinderi independente care funcţionează pe piaţă la acelaşi (aceleaşi) nivel (niveluri);

*acord vertical* - acord sau practică concertată convenit(ă) între două sau mai multe întreprinderi care acționează fiecare, în sensul acordului sau al practicii concertate, la niveluri diferite ale lanțului de producție sau de distribuție, și care se referă la condițiile în care părțile pot cumpăra, vinde sau revinde anumite bunuri sau servicii;

activitate economică – orice activitate care constă în oferirea de produse pe o anumită piaţă;

*asociere de întreprinderi* – reprezintă orice formă de asociere, nonprofit sau avînd ca scop obținerea de profit, constituită benevol de două sau mai multe întreprinderi, indiferent de forma juridică de organizare, de tipul de finanţare, de modul în care sînt luate deciziile, de caracterul obligatoriu ori facultativ al acestora, precum şi de caracterul public al funcţiilor pe care le exercită;

autorizare – acţiune prin care Consiliul Concurenţei îi permite solicitantului să-şi realizeze intenţia de concentrare economică sau de acordare a ajutorului de stat, eliberîndu-i un act cu caracter permisiv sub formă de decizie;

*cartel* - acord sau o practică concertată între doi sau mai mulți concurenți care urmărește coordonarea comportamentului concurențial al acestora pe piață sau influențarea parametrilor relevanți ai concurenței prin practici care includ, printre altele, fixarea sau coordonarea prețurilor de achiziție sau de vînzare sau a altor condiții comerciale, inclusiv în legătură cu drepturile de proprietate intelectuală, alocarea cotelor de producție sau de vînzare, împărțirea piețelor și a clienților, inclusiv manipularea procedurilor de cerere de oferte, restricționări ale importurilor sau exporturilor sau acțiuni anticoncurențiale împotriva altor concurenți;

*cerere de clemență* - informarea în mod voluntar a Consiliul Concurenței, în scris sau oral, de către o întreprindere sau o persoană fizică sau în numele acesteia ori o înregistrare a acestei informări, care prezintă cunoștințele întreprinderii sau ale persoanei fizice în cauză cu privire la un cartel și propriul rol în cadrul acestuia și care a fost redactată în mod specific pentru a fi înaintată autorității de concurență în vederea obținerii imunității la amenzi sau a unei reduceri a amenzilor în cadrul unei politici de clemență, neincluzînd dovezile care există indiferent de procedurile de aplicare a legii și indiferent dacă aceste informații se află sau nu în dosarul Consiliului Concurenței, și anume informațiile preexistente;

*cifră mondială totală de afaceri*– valoare totală a vînzărilor de produse realizată de o întreprindere în cursul perioadei de gestiune, inclusiv la nivel mondial. Cifra mondială totală de afaceri este asimilată:

a) cu suma veniturilor aferente dobînzilor şi suma veniturilor neaferente dobînzilor, venituri din comisioane și profitul net din operațiuni financiare – pentru bănci, instituţiile care acordă împrumuturi;

b) cu valoarea totală a primelor brute subscrise, inclusiv de reasigurare – pentru societăţile de asigurări;

c) cu venituri obținute din Republica Moldova – în cazurile în care, din motive obiective, nu este posibilă determinarea cifrei mondiale totale de afacerfi.*concentrare economică*– operaţiuni care au ca rezultat modificări de durată asupra controlului întreprinderilor implicate şi, prin urmare, asupra structurii pieţei;

*concurent*– întreprindere independentă care este activă pe o piaţă relevantă;

*concurent potenţial*– întreprindere independentă care nu este activă pe o piaţă relevantă, dar care, în cazul unei creşteri permanente a preţurilor relative cu 10%, ar putea efectua investiţii suplimentare necesare sau ar putea suporta alte costuri de transformare necesare pentru a intra pe piaţa relevantă respectivă într-un termen de maximum 3 ani;

*concurenţă –* rivalitate economică, existentă sau potenţială, între două sau mai multe întreprinderi independente pe o piaţă relevantă, cînd acţiunile lor limitează efectiv posibilităţile fiecăreia dintre ele de a influenţa unilateral condiţiile generale de circulaţie a produselor de pe piaţa respectivă, stimulează progresul tehnico-ştiinţific şi creşterea bunăstării consumatorilor;

*concurenţă neloială –* orice acţiune, realizată de întreprinderi în procesul concurenţei, care este contrară uzanţelor oneste în activitatea economică;

*consumator*– utilizator, direct sau indirect, de produse, inclusiv producător care utilizează produse pentru prelucrare, comerciant cu ridicata, comerciant cu amănuntul sau consumator final;

*control –* posibilitate de a exercita o influenţă decisivă asupra unei întreprinderi, care decurge din drepturi, din contracte sau din orice alte mijloace, separat sau combinate, ţinînd seama de circumstanţele de drept şi de fapt relevante, în special din:

a) dreptul de proprietate sau de folosinţă integrală ori parţială asupra activelor unei întreprinderi;

b) drepturi sau contracte care conferă o influenţă decisivă asupra structurii, voturilor sau deciziilor organelor de conducere ale unei întreprinderi.

Controlul este dobîndit de persoane sau întreprinderi care sînt titulare ale drepturilor ori beneficiare ale drepturilor în baza contractelor în cauză sau care, deşi nu sînt titulare ale acestor drepturi sau beneficiare ale drepturilor în baza acestor contracte, au puterea de a exercita drepturile care decurg din acestea;

decizie a asocierii de întreprinderi – orice manifestare a voinţei exprimată de către asocierea de întreprinderi sau de către organele de conducere ale asociaţiei de întreprinderi, indiferent de forma manifestării sau de caracterul obligatoriu ori facultativ;

*drepturi exclusive* - drepturile acordate de stat, printr-o autoritate publică, unei întreprinderi prin orice instrument legislativ, de reglementare sau administrativ, rezervîndu-i întreprinderii respective dreptul de a furniza un serviciu sau de a efectua o activitate într-o zonă geografică dată;

*drepturi speciale* **-** drepturi acordate de stat prin intermediul unui instrument legislativ, de reglementare sau administrativ,  unui număr limitat de întreprinderi, care, într-o zonă geografică dată, limitează la două sau mai multe numărul întreprinderilor autorizate să presteze un serviciu sau să efectueze o activitate ori desemnează mai multe întreprinderi concurente ca fiind autorizate să presteze un serviciu sau să efectueze o activitate ori conferă oricărei (oricăror) întreprinderi orice avantaje juridice sau de natură reglementară care afectează în mod semnificativ capacitatea oricărei alte întreprinderi de a presta același serviciu sau de a efectua aceeași activitate în aceeași zonă geografică în condiții în mare parte echivalente;

grup de întreprinderi – întreprindere care exercită controlul şi toate întreprinderile controlate direct sau indirect de aceasta;

 influenţă decisivă – capacitate de a determina comportamentul strategic şi tactic al întreprinderii;

 *imunitatea la amenzi* - scutirea de amenzile care ar fi impuse în mod normal unei întreprinderi pentru participarea sa la un acord cu scopul de a o recompensa pentru cooperarea sa cu o autoritate de concurență în cadrul unei politici de clemență;

 *întreprindere* – orice entitate care desfășoară o activitate economică, indiferent de statutul său juridic și de modul în care este finanțată;

*întreprindere independentă***-** orice întreprindere, posibil formată din mai multe entități legale sau persoane fizice, care își stabilește politica de afaceri în mod autonom față de alte întreprinderi;

*întreprindere care prezintă caracter de monopol fiscal*– întreprindere căreia i s-au atribuit drepturi exclusive de a desfăşura o activitate specifică cu scopul de a obţine venituri pentru stat;

*întreprinderi dependente –*întreprinderi care fac parte din acelaşi grup de întreprinderi sau sînt controlate de aceeaşi persoană ori de aceleaşi persoane;

*legislație concurențială* - se compune din prezenta lege, Legea cu privire la ajutorul de stat nr. 139/2012 și alte acte normative adoptate în vederea implementării legilor date;

*notificare* – solicitare, adresată Consiliului Concurenţei, de autorizare a intenţiei de a realiza o operaţiune de concentrare economică sau de acordare a ajutorului de stat;

*obstrucționarea inspecției* - refuzul de a permite desfășurarea inspecției, fie printr-o acțiune/inacțiune generală cînd se refuză începerea inspecției, fie printr-o acțiune/inacțiune specifică pe parcursul desfășurării inspecției, inclusiv pentru o scurtă durată de timp;

*piaţă geografică relevantă* – zonă în care întreprinderile sînt implicate în oferta sau cererea de pe piaţa relevantă a produsului, în care condiţiile de concurenţă sînt suficient de omogene şi care poate fi deosebită de zonele geografice învecinate prin condiţii de concurenţă ce diferă în mod apreciabil;

*piaţă relevantă* – piaţă în cadrul căreia trebuie evaluată o anumită problemă de concurenţă şi care se determină prin raportarea pieţei relevante a produsului la piaţa geografică relevantă;

*piaţă relevantă a produsului* – piaţă a produselor considerate de consumatori ca interschimbabile sau substituibile datorită utilizării date acestora, datorită caracteristicilor fizice, funcţionale şi preţului;

 *politica de clemență* - un instrument privind aplicarea art. 5, pe baza căruia un participant la un cartel, în mod independent de celelalte întreprinderi implicate în acord, cooperează în cadrul unei investigații desfășurate de Consiliul Concurenței, furnizînd în mod voluntar informațiile pe care acesta le are despre cartel și despre rolul său în cadrul cartelului și primind în schimb, printr-o decizie, imunitate la amenzi sau o reducere a amenzilor care ar urma să fie impuse pentru implicarea sa în cartel;

*poziţie dominantă pe piaţă* – poziţie de putere economică de care beneficiază o întreprindere ce îi permite să împiedice menţinerea unei concurenţe efective pe o piaţă relevantă, acordîndu-i posibilitatea de a se comporta, în mare măsură, în mod independent faţă de concurenţi, de clienţii săi şi, în ultimă instanţă, faţă de consumatori;

*practică anticoncurenţială* – acord anticoncurenţial, decizie a asociaţiei de întreprinderi, practică concertată, abuz de poziţie dominantă, acţiune sau inacţiune a autorităţilor publice de restrîngere a concurenţei interzise de lege;

 *practică concertată* – formă de coordonare a acţiunilor între întreprinderi independente şi/sau grupuri independente de întreprinderi, prin care cooperarea practică dintre acestea înlocuieşte în mod intenţionat riscurile concurenţei fără ca întreprinderile sau grupurile de întreprinderi să fi încheiat un acord în acest sens;

*produs* – bunuri, lucrări, servicii, inclusiv servicii financiare, destinate vînzării, schimbului sau altor modalităţi de includere în circuitul civil;

*propunere de recunoaștere a săvîrșirii încălcării legislației concurențiale -* informarea în mod voluntar a Consiliului Concurenței de către o întreprindere sau în numele unei întreprinderi, care cuprinde recunoașterea participării sale la o încălcare legislației concurențiale sau renunțarea la a contesta această participare și asumarea responsabilității sale pentru încălcarea respectivă, informare redactată în mod specific pentru ca autoritatea de concurență să poată aplica o procedură simplificată sau accelerată;

 *reducerea amenzilor* - reducere a cuantumului amenzii care ar fi impusă în mod normal unei întreprinderi pentru săvîrșirea unei practici anticoncurențiale cu scopul de a o recompensa pentru cooperarea sa cu Consiliul Concurenței în cadrul unei politici de clemență;

*restrîngere semnificativă a concurenţei* – impact negativ asupra a cel puţin unuia din parametrii concurenţei pe piaţă, cum ar fi: preţul, producţia, calitatea produsului, varietatea produsului sau inovarea;

*servicii de interes economic general* – comercializare de produse ce îndeplinesc cumulative următoarele condiții:

a) sînt destinate cetăţenilor sau sînt în interesul societăţii în general;

b) nu mai sînt furnizate sau nu pot fi furnizate în mod satisfăcător şi în condiţii (cum ar fi: preţul, trăsăturile obiective privind calitatea, continuitatea şi accesul la serviciu) compatibile cu interesul public astfel cum este definit de către stat, de către întreprinderi care îşi desfăşoară activitatea în condiţii normale de piaţă, adică a căror furnizare o întreprindere nu şi-ar asuma-o sau nu şi-ar asuma-o în aceeaşi măsură sau în aceleaşi condiţii dacă ar ţine seama de propriile interese comerciale;

c) obligaţie de furnizare este stabilită de o autoritate publică printr-un act normativ sau administrativ sau printr-un contract ori printr-o serie de acte sau contracte care definesc obligaţiile întreprinderii în cauză şi ale autorităţii, specifice prestării unor astfel de servicii;

*succesor legal* – persoana care preia drepturile și obligațiile unei alte întreprinderi, în urma achiziției acțiunilor sau părților sociale ale acesteia sau alte forme de preluare/continuare a activității;

 *succesor economic* - persoana care va fi trasă la răspundere pentru o încălcare comisă în trecut de o altă persoană, deoarece a continuat activitatea economică a făptuitorului sau a preluat activele și există o continuitate economică între aceste două persoane;

*trucare a ofertelor* – realizare, prin intermediul licitaţiilor sau altor forme de concurs de oferte, a acordurilor anticoncurenţiale ale întreprinderilor concurente referitoare la preţuri, la împărţirea pieţelor, la sursele de aprovizionare sau la calitatea produselor;

*unitate economică unică –* situaţia în care o societate-mamă și filialele acesteia, deși are o personalitate juridică separată, acea filială nu decide independent asupra propriei conduite pe piață, dar îndeplinește, sub toate aspectele materiale, instrucțiunile date de compania-mamă și, prin urmare, formează o singură întreprindere, astfel încît comportamentul anticoncurențial al filialei poate fi imputat și societăţii-mamă.

 **Articolul 5.** Interzicerea acordurilor anticoncurenţiale

 (1) Sînt interzise, fără a fi necesară o decizie prealabilă în acest sens, orice acorduri între întreprinderi sau asocieri de întreprinderi, orice decizii ale asocierilor de întreprinderi şi orice practici concertate (denumite în continuare acorduri) care au ca obiect sau efect restrîngerea, împiedicarea sau denaturarea concurenţei, în special, cele care:

 a) stabilesc, direct sau indirect, preţurile de cumpărare sau de vânzare sau orice alte condiţii de tranzacţionare;

 b) limitează sau controlează producția, comercializarea, dezvoltarea tehnică sau investiţiile;

 c) împart pieţele sau sursele de aprovizionare;

 d) participă cu oferte trucate la licitații sau la orice alte forme de concurs de oferte;

e) aplică, în raporturile cu partenerii comerciali, condiţii inegale la prestaţii echivalente, creînd astfel acestora un dezavantaj concurenţial;

 f) condiţionează încheierea contractelor de acceptarea de către parteneri a unor prestaţii suplimentare care, prin natura lor sau în conformitate cu uzanţele comerciale, nu au legătură cu obiectul acestor contracte.

(2) Acordurile interzise în temeiul prezentului articol sînt nule de drept.

(3) Dacă s-a stabilit că acordul are ca obiect împiedicarea, restrîngerea sau denaturarea concurenţei, existenţa unor efecte anticoncurenţiale nu trebuie demonstrată de către Consiliul Concurenţei pentru a constata că există o restrîngere a concurenţei în sensul prezentei legi.

(4) Prin natura cartelurilor, ca fiind cele mai grave acorduri anticoncurenţiale, se prezumă că acestea, prin obiectul lor, au capacitatea de a împiedica, restrînge sau denatura concurenţa.

 **Articolul 6.** Exceptarea acordurilor anticoncurenţiale

(1) Art. 5 alin.(1) nu se aplică acordurilor anticoncurenţiale sau categoriilor de acorduri anticoncurenţiale care îndeplinesc, cumulativ, următoarele condiţii:

a) contribuie la îmbunătăţirea producerii sau distribuţiei de produse ori la promovarea progresului tehnic sau economic;

b) asigură consumatorilor o parte echitabilă din beneficiul obţinut;

c) nu impun întreprinderilor în cauză restricţii care nu sînt indispensabile pentru atingerea obiectivelor menţionate la lit. a) şi b);

d) nu oferă întreprinderilor posibilitatea de a elimina concurenţa în ceea ce priveşte o parte semnificativă a produselor în cauză.

(2) Plenul Consiliului Concurenţei are dreptul să adopte regulamente privind exceptarea unor categorii de acorduri de la interdicția stabilită la art. 5 alin. (1).

(3) Acordurile menţionate la art.5 alin.(1) care îndeplinesc condiţiile prevăzute la alin. (1) sau se încadrează în categoriile prevăzute la alin. (2) sînt considerate legale fără a fi necesară emiterea unei decizii în acest sens.

(4) Sarcina probei unei încălcări a art.5 [alin.(1)](https://lege5.ro/Gratuit/he3dmmjvgy/legea-concurentei-nr-21-1996?pid=90811498&d=2020-02-29#p-90811498) revine Consiliului Concurenței. În cazurile legate de art.5 alin.(1), întreprinderile sau asocierile de întreprinderi care invocă în apărare faptul că acordurile anticoncurenţiale beneficiază de exceptare individuală în condițiile alin. (1), au sarcina de a dovedi că acordurile în cauză îndeplinesc aceste condiţii.

(5) În cazul în care un acord face obiectul unei exceptări pe categorii, părţile la acordul anticoncurenţial sînt eliberate de obligaţia impusă prin alin. (4), fiind obligate, în caz de apărare, doar să dovedească că acordul beneficiază de o exceptare pe categorii.

(6) Pentru acordurile verticale, condițiile de exceptare prevăzute la alin. (1) se aplică cu condiția ca cota de piață deținută de furnizor nu depășește 30 % din piața relevantă pe care acesta vinde bunurile sau serviciile contractuale, iar cota de piață deținută de cumpărător nu depășește 30 % din piața relevantă pe care acesta cumpără bunurile sau serviciile contractuale.

(7) Cartelurile nu beneficiază de exceptările prevăzute în prezentul articol.

**Articolul 7.** Retragerea exceptărilor

Dacă Consiliul Concurenţei constată că acordurile care se încadrează în una din categoriile exceptate provoacă sau pot provoca efecte incompatibile cu condiţiile prevăzute la alin. (1), acesta poate retrage beneficiul exceptării stipulat pentru acordurile respective, acţionînd în cadrul unei investigații. Retragerea beneficiului exceptării nu are efect retroactiv.

 **Articolul 8.** Acordurile anticoncurenţiale de importanţă minoră

(1) Acordul anticoncurenţial se consideră că este de importanţă minoră şi, implicit, că nu restrînge în mod semnificativ concurenţa dacă:

a) este încheiat între întreprinderi care sînt concurenţi (acord orizontal) existenţi sau potenţiali pe una din pieţele afectate de acord şi cota de piaţă cumulată deţinută de părţile la acord nu depăşeşte 10% pe niciuna dintre pieţele relevante afectate de acord;

b) este încheiat între întreprinderi care nu sînt concurenţi (acord vertical) existenți sau potențiali pe niciuna dintre piețele afectate de acord şi cota de piaţă deţinută de fiecare dintre părţile la acord nu depăşeşte 15% pe niciuna dintre pieţele relevante afectate de acord;

c) cota de piaţă cumulată deţinută de părţile la acord nu depăşeşte 10% pe niciuna dintre pieţele relevante afectate de acord, în cazul în care este dificil să se stabilească dacă este vorba despre un acord între concurenţi sau între neconcurenţi.

 (2) În cazul în care pe o piaţă relevantă concurenţa este restrînsă de efectul cumulativ al unor acorduri de vînzare de produse încheiate cu diferiţi furnizori sau distribuitori, pragurile menţionate la alin. (1) sînt reduse la 5%, atît pentru acordurile orizontale, cît şi pentru acordurile verticale.

 (3) Se consideră că acordurilenu restrîng concurenţa în cazul în care cotele de piaţă nu depăşesc pragurile de 10%, 15% şi, respectiv, 5%, prevăzute la alin. (1) şi (2), cu mai mult de două puncte procentuale pe parcursul a doi ani calendaristici consecutivi.

(4) Art.5 alin.(1) nu se aplică acordurilor de importanţă minoră, cu excepţia celor prevăzute la art. 9.”

 **Articolul 9.** Acordurile de importanţă minoră interzise

(1) Art. 8 nu se aplică acordurilor care conțin oricare dintre următoarele restricții grave:

1) în ceea ce privește acordurile dintre concurenți definite la art.8 alin. (1), restricțiile care, în mod direct sau indirect, izolat ori în combinație cu alți factori aflați sub controlul părților, au ca obiect:

a) fixarea prețurilor de vînzare sau de cumpărare;

b) limitarea producției sau a vînzărilor;

c) împărțirea piețelor sau a clienților;

d) participarea cu oferte trucate la licitații sau la orice alte forme de concurs de oferte.

2) în ceea ce privește acordurile dintre neconcurenți, astfel cum sînt definite la art. 8 alin. (1), restricțiile care, în mod direct sau indirect, izolat ori în combinație cu alți factori aflați sub controlul părților au ca obiect:

a) restrîngerea capacității cumpărătorului de a-și stabili prețul de vînzare, fără a aduce atingere posibilității furnizorului de a impune un preț de vînzare maxim sau de a recomanda un preț de vînzare, cu condiția ca acestea din urmă să nu fie echivalente cu un preț de vînzare fix ori minim stabilit în urma presiunilor exercitate de una dintre părți sau a măsurilor de stimulare practicate de aceasta:

- restrîngeri teritoriale sau privind clienții cărora cumpărătorul le poate vinde bunurile ori serviciile care fac obiectul contractului, cu excepția cazului în care este vorba de una dintre următoarele restricții care nu sunt grave;

- restrîngerea vînzărilor active către teritoriul exclusiv sau către o clientelă exclusivă rezervate furnizorului ori cedate de furnizor unui alt cumpărător, atunci când o asemenea restricție nu limitează vânzările efectuate de clienții cumpărătorului;

- restrîngerea vînzărilor către utilizatorii finali realizate de un cumpărător care acționează pe piață în calitate de comerciant cu ridicata;

- restrîngerea vînzărilor către distribuitori neautorizați realizate de membrii unui sistem de distribuție selectivă.

b) împărțirea piețelor sau a clienților;

c) restrîngerea vînzărilor active sau a vînzărilor pasive către utilizatori finali realizate de membrii unui sistem de distribuție selectivă care acționează pe piață în calitate de vînzători cu amănuntul, fără a aduce atingere posibilității de a interzice unui membru al sistemului să își desfășoare activitățile dintr-un sediu secundar neautorizat;

d) restrîngerea livrărilor încrucișate între distribuitori în cadrul unui sistem de distribuție selectivă, inclusiv între distribuitori care acționează la diferite niveluri ale comerțului;

e) restricția convenită între un furnizor de componente și un cumpărător care încorporează aceste componente, care limitează posibilitatea furnizorului de a vinde aceste componente ca piese separate utilizatorilor finali, unor reparatori sau altor prestatori de servicii care nu au fost desemnați de cumpărător pentru repararea ori întreținerea bunurilor sale.

3) în ceea ce privește acordurile între concurenți, astfel cum sînt definite la art. 8 alin. (1), atunci cînd concurenții acționează în sensul acordului, la niveluri diferite ale lanțului de producție sau de distribuție și care conțin oricare dintre restricțiile grave prevăzute la punctele 1) și 2).

(2) Se prezumă pînă la proba contrară, că un acord de importanță minoră interzis de prezentul articol, cade în sfera de aplicare a art. 5. În cazuri individuale, întreprinderile pot să demonstreze întrunirea condițiilor de exceptare prevăzute la art. 6 alin. (1).”

**5.** Articolul 10:

la alineatul (4) cifrele „50” se substituie cu cifrele „40”.

alineatul (5) va avea următorul cuprins:

 “(5) Se prezumă, pînă la proba contrară, că întreprinderile învestite cu drepturi exclusive sau cu drepturi speciale dețin poziţie dominantă pe piaţa relevantă la care se referă aceste drepturi.”

**6.** Articolul 11:

alineatele (1), (2) și (5) vor va avea următorul cuprins:

„(1) Este interzisă folosirea în mod abuziv de către una sau mai multe întreprinderi a unei poziţii dominante deţinute pe piaţa relevantă. Aceste practici abuzive pot consta, în special, în:

1. impunerea, direct sau indirect, a preţurilor de vînzare sau de cumpărare sau a altor condiţii de tranzacţionare inechitabile;
2. limitarea producţiei, comercializării sau dezvoltării tehnice în dezavantajul consumatorilor;
3. aplicarea în raporturile cu partenerii comerciali a unor condiţii inegale la prestaţii echivalente, creînd astfel acestora un dezavantaj concurenţial;
4. condiţionarea încheierii contractelor de acceptarea de către parteneri a unor prestaţii suplimentare care, prin natura lor sau în conformitate cu uzanţele comerciale, nu au legătură cu obiectul acestor contracte;
5. practicarea unui preţ excesiv sau unui preţ de ruinare în scopul înlăturării concurenţilor;
6. refuzul neîntemeiat de a contracta cu anumiţi furnizori sau de a face livrări către anumiţi beneficiari;
7. ruperea unei relaţii contractuale stabilite anterior pe piaţa relevantă pentru singurul motiv că partenerul refuză să se supună unor condiţii comerciale nejustificate.

  (2)Prețul de ruinare poate fi calificat, după caz, ca prețul inferior costurilor medii variabile sau ca prețul inferior costurilor totale medii dacă sînt determinate ca fiind parte a unui plan de eliminare a unui concurent.

(5) Interdicţiile stabilite la alin. (1) nu se aplică dacă întreprinderea dominantă demonstrează că practicile sale sînt justificate, fiind necesare din punct de vedere obiectiv sau producînd creşteri semnificative ale eficienţei, care compensează orice efecte anticoncurenţiale asupra consumatorilor, cu condiţia că practicile respective sânt indispensabile şi proporţionale cu pretinsul scop urmărit de întreprinderea dominantă.”

**7.** Secţiunea a 3-a va avea următorul titlu:

**„Secţiunea a 3-a**

**Acţiunile sau inacţiunile interzise ale autorităţilor publice de restrîngere, împiedicare sau denaturare a concurenţei”**

**8.** Articolele 12 și 13 vor avea următorul cuprins:

**„Articolul 12.** Acţiunile sau inacţiunile interzise ale autorităţilor publice de restrîngere, împiedicare sau denaturare a concurenţei

 (1) Sub incidența prezentului articol cad autoritățile publice definite în sensul prevederilor Codului administrativ nr. 116/2018.

(2) Sînt interzise orice acţiuni sau inacţiuni ale autorităţilor publice care restrîng, împiedică sau denaturează concurenţa, precum:

 a) limitarea drepturilor întreprinderilor de procurare ori comercializare;

 b) stabilirea de condiţii discriminatorii sau acordarea de privilegii pentru activitatea întreprinderilor, în cazul în care acestea nu sînt prevăzute de lege;

 c) stabilirea de interdicţii sau restricţii, neprevăzute de lege, pentru activitatea întreprinderilor;

 d) impunerea, directă ori indirectă, a întreprinderilor de a se asocia ori de a se concentra sub orice formă.

 (3) În cazuri excepţionale, pot fi realizate acţiunile sau inacţiunile prevăzute la alin. (2) în condițiile Legii nr. 212/2004 privind regimul stării de urgenţă, de asediu şi de război.

 (4) Faptele autorităţilor publice realizate contrar prevederilor alin. (2) constituie încălcări ale prezentei legi.

 (5) Persoanele cu funcţie de răspundere din cadrul autorităţilor publice poartă răspundere, în conformitate cu Codul contravenţional nr. 218/2008.

 **Articolul 13.** Modul de executare a deciziilor Consiliului Concurenţei privind acţiunile sau inacţiunile autorităţilor publice de restrîngere, împiedicare sau denaturare a concurenţei

(1) În cazul în care autorităţile publice nu execută sau nu se conformează, în termenul stabilit, măsurilor dispuse prin decizie de către Consiliul Concurenţei, în scopul restabilirii mediului concurenţial, acesta înaintează acţiune în conformitate cu Codul administrativ nr. 116/2018, solicitînd instanței, după caz, anularea, în tot sau în parte, a actului care a condus la restrîngerea, împiedicarea ori denaturarea concurenței, obligarea autorității publice să emită un act administrativ ori să efectueze o anumită operațiune administrativă.

(2) Prin derogare de la termenul prevăzut de Codul administrativ nr. 116/2018, Consiliul Concurenţei se adresează în instanţa de judecată, în condiţiile alin. (1), în termen de 6 luni de la data expirării termenului stabilit în decizie, perioadă în care autoritățile publice aveau obligaţia să se conformeze măsurilor necesare restabilirii mediului concurenţial.”

**9.** Articolul 20:

la alineatul (3) textul „(3)” se substituie cu textul „(1)”

**10.** Articolul 22:

Alineatul (1) va avea următorul cuprins

„Operaţiunile de concentrare economică sînt supuse evaluării şi urmează a fi notificate Consiliului Concurenţei înainte de punerea în aplicare, atunci cînd cifra mondială totală de afaceri realizată cumulativ de întreprinderile implicate, înregistrată în anul anterior operaţiunii, depăşeşte 50000000 lei şi există cel puţin două întreprinderi implicate în operaţiune care au realizat pe teritoriul Republicii Moldova, fiecare în parte, o cifră totală de afaceri mai mare de 20 000 000 lei în anul anterior operaţiunii.”

la alineatul (11) se completează după textul „în Monitorul Oficial al Republicii Moldova” cu textul „gratuit,”.

**11.** Articolul 25:

alineatul (2) în partea introductivă se completează cu textul: „în privința operațiunilor de concentrare economică notificate și, după caz, în termen rezonabil în cazul investigației operațiunilor de concentrare economică nenotificate.”;

se completează cu alineatul (41) cu următorul cuprins:

„(41) Termenul prevăzut la alin. (2) se suspendă:

a) de la data comunicării raportului de investigație părților implicate în concentare economică pînă la data prezentării de către aceștia a observațiilor asupra raportului de investigație sau, în cazul în care observațiile nu au fost prezentate în termenul stabilit, pînă la data expirării termenului stabilit pentru prezentarea observațiilor;

b) de la data solicitării de către părțile implicate în concentare economică a audierii pe marginea raportului de investigație pînă la data desfășurării audierii.

la alineatul (6) se completează după cuvîntul „părţile” cu textul „și terții”;

la alineatul (7) se substituie textul „prescripție” cu textul „decizie”.

 **12.** Articolul 27 va avea următorul cuprins:

**“Articolul 27.** Taxa de examinare a notificării privind

concentrarea economică

(1) Prin prezenta lege se instituie taxa de examinare a notificării privind concentrarea economică.

(2) Taxa de examinare a notificării privind concentrarea economică se stabileşte în mărime de 0,1% din cifra totală de afaceri realizată cumulat pe teritoriul Republicii Moldova de către întreprinderile implicate în concentrarea economică. Taxa de examinare se calculează pe baza cifrei totale de afaceri realizate în anul anterior notificării operaţiunii de concentrare economică şi nu poate depăşi 150 000 lei.

(3) Sînt obligate să achite taxa de examinare persoana, întreprinderea sau întreprinderile care au înaintat Consiliului Concurenţei o notificare a unei operaţiuni de concentrare economică.

(4) Taxa de examinare a notificării privind concentrarea economică se administrează de Consiliul Concurenței prin intermediul unui cont trezorerial. Taxa de examinare se achită pe contul trezorerial al Consiliului Concurenței și se depozitează pînă la adoptarea în Plen a deciziei în temeiul art. 25. Soldurile contului trezorerial de administrare a taxei de examinare a notificării economice rămîn în gestiunea Consiliului Concurenței pentru perioada următoare.

(5) Taxa de examinare a notificării privind concentrarea economică se restituie persoanelor şi/sau întreprinderilor care au înaintat Consiliului Concurenţei notificarea operaţiunii de concentrare economică, dacă operaţiunea nu cade sub incidenţa prezentei legi sau partea a renunțat la concentrarea economică notificată, pînă la inițierea investigației în temeiul art. 25 alin. (1) lit. c). După adoptarea de către Plen a deciziei în temeiul art.25 asupra notificării concentrării economice, taxa de examinare se încasează în contul trezorerial al Consiliului Concurenței de administrare a acestei taxe.

(6) Din momentul informării părţilor în temeiul art. 25 alin. (1) lit. a) sau informării Consiliului Concurenței despre renunțare la concentrare în termenul stabilit la alin. (5), Consiliul Concurenţei, în termen de 30 de zile calendaristice, restituie mijloacele băneşti achitate pentru examinarea notificării.

(7) Taxa de examinare, încasată de către Consiliul Concurenței în urma adoptării în Plen a deciziei în temeiul art.25 asupra notificării concentrării economice, constituie venit al Consiliului Concurenței și este trecută în contul veniturilor anului curent.”

**13.** Articolul 28:

alineatul (2) se completează cu litera d) cu următorul cuprins:

**„d) evaluarea compatibilității cu mediul concurențial normal al ajutorului de stat.”**

se completează cu alineatul (9) care va avea următorul cuprins:

„(9) În cazul acordurilor anticoncurențiale realizate în cadrul licitațiilor sau orice alte forme de concurs de oferte, obiectul acestor proceduri de achiziții este considerat ca piața relevantă a produsului.”

**14.** Articolul 31:

se completează cu alineatul (4) care va avea următorul cuprins:

„(4) În cazul acordurilor anticoncurențiale realizate în cadrul licitațiilor sau orice alte forme de concurs de oferte, nu se calculează cota de piață, concurența realizîndu-se în cadrul procedurii sau procedurilor de achiziții.”

**15.** Articolul 32:

alineatul (1) va avea următorul cuprins:

„(1) Consiliul Concurenţei este o autoritate publică autonomă și independentă, responsabilă faţă de Parlament, asigurînd aplicarea şi respectarea legislaţiei ce vizează:

1. domeniul concurenţei;
2. domeniul ajutorului de stat reglementat de Legea nr. 139/2012 cu privire la ajutorul de stat;
3. domeniul publicităţii comerciale sub aspectul asigurării drepturilor și intereselor întreprinderilor reglementat de Legea nr. 62/2022 cu privire la publicitate;
4. domeniul de reglementare a serviciilor de transport feroviar conform atribuțiilor stabilite de Codul transportului feroviar nr. 19/2022;
5. domeniul practicilor comerciale neloiale în limitele atribuțiilor stabilite de Legea nr. 231/2010 cu privire la comerţul interior.”

se completează cu alineatul (21), cu următorul cuprins:

„(21) Consiliul Concurenței trebuie să fie asigurat cu personal înalt calificat în număr suficient și cu suficiente resurse financiare, tehnice și tehnologice care sînt necesare pentru îndeplinirea cu eficacitate a sarcinilor și pentru exercitarea eficientă a atribuțiilor prevăzute de lege.”

la alineatul (3) cuvîntul „filiale” se substituie cu cuvîntul „subdiviziuni”.

**16.** Legea se completează cu articolele 321 și 322, care vor avea următorul cuprins:

**„Articolul 321.**Drepturile Consiliului Concurenței și ale angajaților

Consiliului Concurenței

(1) În exercitarea atribuțiilor, Consiliul Concurenței și angajații Consiliului Concurenței, au următoarele drepturi:

a) să examineze cazurile privind presupusele încălcări ale legislației concurențiale;

b) să examineze și să constate contravențiile ce vizează încălcarea legislației publicității comerciale, în limitele atribuțiilor stabilite de lege;

c) să examineze, constate și sancționeze contravențiile ce vizează practicile comerciale neloiale, în limitele atribuțiilor stabilite de lege;

d) să examineze contestațiile operatorilor de transport feroviar în conformitate cu Codul transportului feroviar nr. 19/2022 și să aplice, după caz, măsuri de constrîngere, cu sesizarea organului competent sau a persoanei cu funcţie de răspundere cu privire la necesitatea de a întreprinde măsuri pentru înlăturarea acestor încălcări;

e) să ceară şi să obțină, gratuit, de la întreprinderi, asocieri de întreprinderi, autorități publice sau persoane fizice informaţii și documente de tot felul care sînt necesare pentru exercitarea atribuţiilor Consiliului Concurenței stabilite de lege, inclusiv cele ce conțin secret de stat, secret profesional, secret bancar, secret comercial, secret fiscal, orice alt secret ocrotit de lege, precum și alte informații confidențiale și să obțină explicaţii necesare asupra aspectelor identificate în procesul exercitării atribuţiilor;

f) să obțină, de la furnizorii rețelei și/sau serviciilor de comunicații electronice, informații despre abonații și consumatorii înregistrați ai serviciilor de comunicații electronice ai serviciilor de comunicații electronice, date de trafic aferente și conținutul informațiilor transmise prin rețele de comunicații electronice;

g) să ridice și să facă copii a documentelor în cazurile şi în modul prevăzut de prezenta lege;

h) să înainteze acțiuni în instanţele judecătoreşti competente;

i) să ceară şi să verifice înlăturarea încălcării legislaţiei concurențiale și să aplice, după caz măsuri necesare.

j) să citeze la sediul Consiliului Concurenței persoane pentru a fi intervievate sau audiate;

k) să folosească mijloace de informare pentru promovarea culturii concurențiale;

l) să înregistreze audio/video desfășurarea interviurilor, inspecțiilor și audierilor;

m) să sesizeze organele de urmărire penală sau alte organe competente cu privire la existența semnelor componenței de infracțiune sau încălcării altor legi identificate pe parcursul exercitării atribuţiilor sale;

n) să exercite și alte drepturi prevăzute de legislaţie.

 (2) În procesul exercitării atribuțiilor sale, în caz de necesitate, Consiliul Concurenței poate contracta sau antrena specialişti și experţi.

(3) Măsurile legale dispuse de Consiliul Concurenței și de angajații Consiliului Concurenței în timpul exercitării atribuțiilor sale sînt executorii pentru persoanele fizice, întreprinderi sau asocieri de întreprinderi și autorități publice față de care se impun aceste măsuri.

 (4) Împiedicarea exercitării atribuţiilor Consiliului Concurenței și ale angajaților Consiliului Concurenței, atrage răspunderea prevăzută de lege.

**Articolul 322.** Obligațiile Consiliului Concurenței și ale angajaților Consiliului Concurenței

În vederea exercitării atribuțiilor, Consiliul Concurenței și angajații săi au următoarele obligaţii:

a) să acţioneze în strictă conformitate cu Constituţia Republicii Moldova, cu prezenta lege, cu alte acte normative, precum şi cu tratatele internaţionale la care Republica Moldova este parte;

b) să informeze persoanele fizice și persoanele juridice despre drepturile şi obligaţiile acestora în cazurile prevăzute de legislaţia concurențială, publicității, de reglementarea transportului feroviar, precum și din domeniul practicilor comerciale neloiale;

c) să nu folosească situaţia de serviciu în interese personale;

d) să păstreze secretul de stat, secretul profesional, secretul de stat, secretul bancar, secretul comercial, secretul fiscal, orice alt secret ocrotit de lege, precum și alte informații confidențiale de care au luat cunoştinţă în cursul executării obligaţiilor lor şi să nu divulge informaţia aflată în exerciţiul funcţiunii;

e) să exercite și alte obligații prevăzute de legislaţie.”

**17.** Articolul 33 va avea următorul cuprins:

“**Articolul 33.** Activitatea Consiliului Concurenţei

(1) Consiliul Concurenţei activează potrivit prevederilor Constituţiei, prezentei legi, altor acte normative și este independent în exercitare atribuțiilor sale.

(2) Organizarea şi activitatea Consiliului Concurenţei se bazează pe principiile autonomiei, independenţei şi colegialităţii.

(3) În scopul garantării independenței Consiliului Concurenței în aplicarea prevederilor prezentei legi, acesta își duce la îndeplinire sarcinile și își exercită atribuțiilor în mod imparțial și în interesul asigurării eficace și uniforme a aplicării dispozițiilor legii, sub rezerva cerințelor de proporționalitate în materie de răspundere.

(4) Membrii Plenului Consiliului Concurenţei și angajații Consiliului Concurenței, în exercitarea atribuțiilor prevăzute de lege:

a) nu trebuie să fie supuși intervențiilor politice și altor influențe din exterior;

b) nu solicită și nu acceptă instrucțiuni din partea niciunei autorități publice sau întreprinderi în îndeplinirea sarcinilor care le revin și în exercitarea atribuțiilor sale de aplicare a legii, fără a aduce atingere dreptului Parlamentului și Guvernului de a emite norme de politică generală care nu sînt legate de investigații utile de cunoaștere a pieței sau proceduri specifice de aplicare a legii.

(5) Consiliul Concurenței întocmește anual un raport privind activitatea sa. Raportul respectiv se aprobă de către Plenul Consiliului Concurenței și se remite Parlamentului, pînă la data de 1 iunie. Raportul se prezintă Parlamentului în ședință plenară de către președintele Consiliului Concurenței.

(6) Raportul privind activitatea Consiliului Concurenţei va conţine:

a) raportul financiar anual şi, după caz, raportul auditului de performanţă;

b) informaţii despre activităţile Consiliului Concurenţei în realizarea atribuţiilor stabilite de prezenta lege;

c) informaţii despre direcţiile prioritare de activitate ale Consiliului Concurenţei pentru anul următor;

d) informații despre numiri și destituiri ale membrilor Plenului;

e) informații despre volumul resurselor alocate și orice modificare cu privire la acest volum prin comparație cu anii precedenți;

f) alte informaţii stabilite de Consiliul Concurenţei.”

**18.** Legea se completează cu articolul 331 care va avea următorul cuprins:

**„Articolul 331.** Conflictul de interese

(1) În exercitarea atribuțiilor prevăzute de prezenta lege, membrii Plenului și angajații Consiliului Concurenței sînt obligați să respecte regimul juridic al limitelor și restricțiilor prevăzute de Legea integrității nr. 82/2017, Legea nr. 133/2016 privind declararea averii și a intereselor personale și Legea nr. 325/2013 privind evaluarea integrității instituționale.

(2) La expirarea mandatului, în caz de demisie a membrilor Plenului, demisie sau eliberare din funcţie a angajaților Consiliului Concurenței, cărora se aplică regimul juridic al limitelor și restricțiilor prevăzute de Legea integrității nr. 82/2017, aceștia primesc o indemnizaţie unică egală cu 10 salarii medii lunare.

(3) Indemnizaţia specificată la alin. (2) nu se acordă dacă membrii Plenului sau angajații Consiliului Concurenței au activat în funcţia respectivă mai puţin de 2 ani, sau au fost eliberați din funcţie pentru motive imputabile acestora, indicate în actul administrativ de eliberare din funcţie.”

**19.** Articolul 34:

la alineatul (1) textul „din domeniul concurenţei, ajutorului de stat şi publicității” se substituie cu textul „concurențiale, publicităţii comerciale, de reglementare a transportului feroviar, precum și din domeniul practicilor comerciale neloiale”;

la alineatul (2) textul „ legislative şi” se exclude.

**20.** Articolele 35 și 36 vor avea următorul cuprins:

**„Articolul 35.** Structura Consiliului Concurenţei

(1) Consiliul Concurenţei este constituit din conducere și aparat executiv. Aparatul Consiliului Concurenței este compus din subdiviziuni specializate și operaționale și, după caz subdiviziuni teritoriale.

(2) Plenul Consiliului Concurenţei este un organ colegial decizional compus din 5 membri, inclusiv un preşedinte şi doi vicepreşedinţi, care sînt, respectiv, preşedinte şi vicepreşedinţi ai Consiliului Concurenţei.

(3) Membrii Plenului Consiliului Concurenței exercită funcții de demnitate publică. Personalul Consiliului Concurenței este compus din funcţionari publici care cad sub incidența Legii nr. 158/2008 cu privire la funcţia publică şi statutul funcţionarului public și personal tehnic, drepturile și obligațiile cărora sînt reglementate de legislația muncii.

(4) În vederea exercitării atribuţiilor sale, Consiliul Concurenței elaborează și aprobă regulamentul de organizare și funcționare.

(5) Activitatea desfășurată de către funcționarii publici ai Consiliului Concurenței este considerată experiență în domeniul juridic, economic și concurenței, în dependență de specialitatea obținută.

 (6) Consiliul Concurenţei asigura formarea iniţială şi instruirea profesională continuă a personalului.

 **Articolul 36.** Finanțarea Consiliului Concurenței

(1) Consiliul Concurenței se finanțează de la bugetul de stat în limita alocațiilor bugetare aprobate prin legea bugetară anuală, inclusiv din veniturile obținute din:

a) taxa de examinare a notificărilor privind concentrările economice prevăzută la art.27;

b) încasări din serviciile prestate contra plată;

c) alte venituri prevăzute de legislație.

(2) În vederea aplicării eficace a prezentei legi, Guvernul va aloca fondurile bugetare adecvate solicitate de Consiliul Concurenței pentru exercitarea în mod corespunzător, în condiţii de independenţă, a atribuțiilor sale. Bugetul alocat Consiliului Concurenţei cuprinde resurse necesare adecvate pentru asigurarea numărului optim de personal calificat, pregătirea profesională, salarizarea, stimularea și acordarea garanțiilor sociale, pentru dotarea tehnică şi logistică, pentru întreținerea aparatului central și a subdiviziunilor teritoriale şi pentru alte activităţi aferente desfăşurării activităţii sale.

(3) Structura organizatorică și efectivul-limită de personal ale Consiliului Concurenței se aprobă de Parlament, la propunerea motivată a președintelui Consiliului Concurenței. Bugetul Consiliului Concurenţei se elaborează, se aprobă şi se administrează conform principiilor, regulilor şi procedurilor prevăzute de Legea finanţelor publice şi responsabilităţii bugetar-fiscale nr.181/2014.

(4) Consiliul Concurenţei dispune de independența necesară în cheltuirea bugetului alocat în scopul îndeplinirii sarcinilor încredinţate, fără a aduce atingere normelor și procedurilor bugetare naționale.

(5) Sumele ce reprezintă amenzi sau alte sancțiuni aplicate de Consiliul Concurenței se fac venit la bugetul de stat, în condițiile legii.

(6) Consiliul Concurenței este în drept a se adresa Parlamentului pentru suplinirea/modificarea bugetului alocat, dacă resursele oferite sînt insuficiente pentru exercitarea atribuțiilor prevăzute de lege.”

**21.** La articolul 38 alineatele (1) și (3) vor avea următorul cuprins:

„(1) În exerciţiul funcţiei, membrii Plenului şi angajaţii Consiliului Concurenţei exclud orice interes personal care ar putea influenţa îndeplinirea atribuţiilor de serviciu. Aceștia se abțin de la orice acțiune incompatibilă cu îndeplinirea obligațiilor lor și/sau cu îndeplinirea atribuţiilor lor de aplicare a legii, de natură a conduce la conflicte de interese.

(3) Membrii Plenului şi angajaţii Consiliului Concurenţei respectă strict regimul juridic al conflictului de interese prevăzut de prezenta lege, de Legea nr. 16/2008 cu privire la conflictul de interese, Legea integrității nr. 82/2017, Legea nr. 133/2016 privind declararea averii și a intereselor, precum şi art. 7 alin. (2) din Legea nr. 325/2013 privind evaluarea integrităţii instituţionale.”

 **22.** Articolul 39 va avea următorul cuprins:

**„Articolul 39.**Atribuţiile Consiliului Concurenţei

Consiliul Concurenţei are următoarele atribuţii principale:

a) promovează cultura concurenţială;

b) elaborează actele normative necesare pentru implementarea legislaţiei concurențiale,, publicității, de reglementare a transportului feroviar, precum și din domeniul practicilor comerciale neloiale, în limitele atribuțiilor sale;

c) avizează proiectele de acte normative ce pot avea impact anticoncurenţial;

d) sesizează organele competente privind incompatibilitatea actelor normative cu legislaţia concurențială, publicității, de reglementare a transportului feroviar, precum și din domeniul practicilor comerciale neloiale, în limitele atribuțiilor sale;

e) investighează practicile anticoncurenţiale, concurenţa neloială şi alte încălcări ale legislaţiei concurențiale, în limitele atribuțiilor sale;

f) examinează și constată încălcări ale Legii cu privire la publicitate nr. 62/2022 ce vizează publicitatea comercială în cazul cînd sunt afectate drepturile întreprinderilor;

g) realizează atribuții de reglementare a transportului feroviar în condițiile Codului transportului feroviar nr. 19/2022;

h) examinează plîngerile și constată practicile comerciale neloiale în limitele atribuțiilor stabilite de Legea nr. 231/2010 cu privire la comerţul interior;

i) sesizează organele de urmărire penală sau alte organe competente asupra posibilelor fapte de încălcare a legislaţiei;

j) adoptă decizii prevăzute de lege pentru cazurile de concentrări economice;

k) autorizează, monitorizează şi raportează ajutorul de stat;

l) înaintează în instanţa de judecată acţiuni privind cazurile ce ţin de atribuțiile sale;

m) realizează și alte atribuţii în conformitate cu legislaţia.”

**23.** Legea se completează cu articolul 391 care va avea următorul cuprins:

**„Articolul 391**. Investigații utile de cunoaștere a pieței și analiza unor sectoare economice

(1) În scopul studierii anumitor piețe și identificării problemelor de concurență, Consiliul Concurenței poate desfășura investigații utile de cunoaștere a pieței sau analize ale unor sectoare economice.

(2) Informațiile obținute în cadrul investigațiilor utile de cunoaștere a pieței sau analizelor sectoarelor economice, dacă prezintă semne de încălcare a legislației concurențiale, pot servi ca temei de inițiere a investigației concurențiale din oficiu. Rezultatele investigaţiei utile de cunoaștere a pieței pot fi publicate pe pagina web oficială a Consiliului Concurenței.

(3) Prezentarea informaţiei neautentice sau incomplete către Consiliul Concurenţei de către întreprinderi, asocieri de întreprinderi, autorități publice sau persoane fizice, care au fost solicitate în scopul efectuării investigațiilor utile sau analizelor unor sectoare economice se sancționează în conformitate cu Codul contravențional nr. 218/2008.”

**24.** Articolul 40:

la alineatul (1) litera a) va avea următorul cuprins:

„a) poartă răspundere în faţa Parlamentului pentru îndeplinirea de către Consiliul Concurenţei a atribuţiilor sale, în limitele prevăzute de prezenta lege;”

**25.** Articolul 41 va avea următorul cuprins:

**„Articolul 41.** Atribuţiile Plenului Consiliului Concurenţei

(1) Plenul Consiliului Concurenţei are următoarele atribuţii:

 a) exercită conducerea Consiliului Concurenţei în conformitate cu legislaţia;

b) aprobă structura organizatorică și efectivul limită de personal a Consiliului Concurenței, care ulterior se prezintă spre aprobare Parlamentului;

 c) dispune elaborarea şi adoptă acte normative necesare executării legislaţiei concurențiale, publicităţii comerciale, reglementării transportului feroviar, precum și din domeniul practicilor comerciale neloiale, în limitele competențelor sale;

d) emite avize pentru proiectele de acte normative care pot avea impact anticoncurenţial şi recomandă modificarea reglementărilor propuse care au sau pot avea un impact anticoncurenţial;

 e) sesizează organele competente privind incompatibilitatea actelor normative cu legislaţia concurențială, publicităţii comerciale, reglementării transportului feroviar, precum și din domeniul practicilor comerciale neloiale, în limitele competențelor sale;

 f) ia decizii de respingere a plîngerii privind presupusele încălcări ale legislației concurențiale;

g) dispune iniţierea, conexarea, separarea, desjungarea sau redeschiderea investigaţiilor privind presupusele încălcări ale legislației concurențiale;

 h) examinează rapoarte de investigaţie, formulează observaţii cu privire la acestea și, după caz, dispune investigarea suplimentară și alte măsuri ce se impun, în limitele competenţei sale;

i) examinează propunerile de redeschidere a investigației sau de revocare ori de anulare a actelor administrative în cazurile prevăzute de lege;

 k) dispune aplicarea de măsuri interimare, în condiţiile prevăzute de lege;

l) dispune asupra oportunității/inoportunității inițierii discuțiilor privind angajamentele propuse de întreprinderi și, după caz, ia decizii privind acceptarea/respingerea angajamentelor propuse de întreprinderi;

m) ia decizii de constatare a încălcării legislației concurențiale, după caz, de impunere a măsurilor corective, de aplicare a politicii de clemenţă, de aplicare a sancţiunilor sau de încetare a investigaţiei ori alte decizii prevăzute de prezenta lege în urma investigaţiilor efectuate, în limitele competenţei sale;

n) dispune acceptarea propunerilor părților de soluționare pe cale amiabilă a cazurilor de concurență neloială și încetarea investigației;

 o) dispune retragerea beneficiului exceptării de la prevederile art. 5, stabilit prin regulamentul adoptat de Plen pentru unele categorii de acorduri, dacă constată că acestea nu mai îndeplinesc prevederile art. 6 alin. (1);

 p) ia decizii de refuz, de autorizare şi de autorizare condiţionată a concentrărilor economice sau de revocare a unei decizii adoptate în conformitate cu art. 25;

 q) ia decizii de constatare a faptului că măsura notificată nu constituie ajutor de stat, decizii de autorizare a ajutorului de stat, de autorizare condiţionată, de incompatibilitate, de interzicere a ajutorului de stat şi de recuperare a ajutorului utilizat abuziv sau ilegal care denaturează semnificativ mediul concurenţial;

 r) asigură aplicarea şi executarea eficientă a deciziilor proprii;

 s) dispune inițierea, din oficiu, a investigaţiei utile de cunoaștere a pieței;

t) urmăreşte aplicarea legislației concurențiale, publicităţii comerciale, reglementării transportului feroviar, precum și din domeniul practicilor comerciale neloiale, în limitele competenţei sale;

u) face recomandări, în diverse sectoare economice, pentru adoptarea de măsuri care să faciliteze dezvoltarea concurenţei și prevenirea restrîngerii semnificative a concurenţei;

v) aprobă raportul anual de activitate al Consiliului Concurenței și alte rapoarte prevăzute de lege, care se publică pe pagina sa web oficială;

w) ia decizii de modificare sau anulare a propriilor acte administrative, avize şi rapoarte emise în îndeplinirea atribuţiilor ce decurg din prezenta lege sau din alte acte normative;

x) solicită întreprinderilor și asocierilor de întreprinderi, precum și autorităților publice orice informații și documente necesare în legătură cu circumstanțele de fapt sau de drept ale investigației în derulare, atît în cadrul audierilor, cît și după audieri, pentru aplicarea atribuțiilor prevăzute la lit. m), p) și q);

y) exercită și alte atribuţii prevăzute de lege.

 (2) Plenul Consiliului Concurenţei poate, la cerere sau din oficiu, să redeschidă procedura, în cazul în care:

a) intervine o schimbare esenţială privind oricare dintre faptele pe care s-a fundamentat decizia;

b) întreprinderile acţionează contrar angajamentelor asumate și acceptate, prin decizia Plenului;

c) decizia a fost fundamentată pe informaţii furnizate, care sînt incomplete, inexacte sau care induc în eroare.”

(3) Plenul Consiliului Concurenţei, în cazul în care nu este necesară adoptarea unei hotărîri, dispoziţii, decizii sau prescripţii poate pune în discuţie în şedinţă şi soluționa unele chestiuni ce țin de exercitarea atribuțiilor sale, prin consemnarea înscrierilor protocolare în procesul-verbal al şedinţei Plenului.”

**26.** Articolul 42, alineatul (12) va avea următorul cuprins:

„(12) Membrii Plenului Consiliului Concurenţei sînt obligaţi să participe la şedinţele Plenului Consiliului Concurenţei şi să voteze „pentru” sau „contra” adoptării actelor administrative ale Plenului Consiliului Concurenţei, cu excepția situației prevăzute la art. 38 alin.(1).”

**27.** Articolul 44, se completează cu alineatul (7) cu următorul cuprins:

„(7) Activitatea desfășurată de către membrii Plenului Consiliului Concurenței este considerată experiență de specialitate necesară numirii în organele de conducere ale autorităților de reglementare, precum și ale oricăror alte autorități sau instituții publice.”

**28.** Articolul 45:

alineatul (5) va avea următorul cuprins:

„(5) Membrii Plenului Consiliului Concurenţei nu au dreptul de a se abţine de la vot, cu excepția cazurilor prevăzute de art. 38 alin. (1). În cazul unei opinii separate, ea se anexează la actul administrativ adoptat.”

la alineatul (6), ultima propoziție va avea următorul cuprins:

„Hotărîrile Plenului Consiliului Concurenţei intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării.”

**29.** Articolul 46:

alineatele (2), (4), (5), (6) și (7) vor avea următorul cuprins:

„(2) Deciziile sînt acte administrative prin care, după caz*,* se constată încălcarea legislației concurențiale, încetarea investigației sau respingerea plîngerii, impunerea măsurilor corective sau măsurilor interimare, acceptarea sau respingerea angajamentelor propuse de întreprinderi, aplicarea sancţiunilor corespunzătoare, soluţionarea notificărilor privind concentrările economice și notificărilor de acordare a ajtorului de stat, aprobarea rapoartelor de activitate și rapoartelor privind ajutor de stat, precum și alte acțiuni conform atribuţiilor.”

„(4) Prin dispoziţii se iniţiază investigaţii ale presupuselor încălcări ale legislaţiei concurențiale, conexarea, separarea sau redeschiderea procedurii, precum și se inițiază investigaţii utile pentru cunoaşterea pieţei.

(5) Prin prescripție se obligă autorităţile publice să înceteze încălcarea legii şi/sau să înlăture efectele negative aduse prin încălcarea legii, inclusiv să abroge sau să modifice un act normativ sau un act administrativ individual, să efectueze anumite operațiuni administrative sau să se abţină de la efectuarea lor.

(6) Hotărîrile sînt acte cu caracter normativ prin care se adoptă, se modifică sau se abrogă actele necesare pentru asigurarea și organizarea activităţii Consiliului Concurenţei şi actele normative necesare pentru aplicarea prezentei legi, cum ar fi cele care vizează:

a) organizarea şi funcţionarea Consiliului Concurenţei;

b) organizarea, funcţionarea şi atribuţiile Consiliului de experţi de pe lîngă Consiliul Concurenţei;

c) evaluarea acordurilor anticoncurenţiale, acordurile anticoncurenţiale care nu intră în sfera de aplicare a art. 5 şi exceptarea unor categorii de acorduri anticoncurenţiale;

d) stabilirea poziţiei dominante pe piaţă şi evaluarea abuzului de poziţie dominantă;

e) concentrările economice;

f) acceptarea, evaluarea și monitorizarea angajamentelor propuse de întreprinderi sau asocierile de întreprinderi;

g) raportarea, evidența, notificarea, evaluarea, autorizarea și monitorizarea ajutorului de stat;

h) aplicarea procedurii simplificate în cazurile de acordare a tratamentului favorabil întreprinderilor sau asocierilor de întreprinderi care recunosc săvîrşirea unei fapte anticoncurenţiale în conformitate cu art. 731.

i) alte aspecte ce ţin de îndeplinirea atribuţiilor ce decurg din legislaţia concurenţială și din domeniul reglementării transportului feroviar, în limitele atribuțiilor sale.”

 (7) Plenul Consiliului Concurenţei va elabora şi adopta actele normative necesare aplicării prezentei legi, prevăzute la alin. (6) lit. c)–g), în concordanţă cu prevederile Legii nr. 235/2006 privind principiile de bază de reglementare a activităţii de întreprinzător.”

**30.** Articolele 47 și 48 vor avea următorul cuprins:

„**Articolul 47.** Modul de contestare a actelor administrative ale Consiliului Concurenţei

(1) Deciziile şi prescripţiile Plenului Consiliului Concurenţei, precum şi ordinele prevăzute la art. 56 alin. (3) și art. 57 pot fi contestate, fără respectarea procedurii prealabile la Curtea de Apel Chișinău, în conformitate cu Codul administrativ nr. 116/2018.

(2) Dispoziţiile prevăzute la art. 46 alin. (4) se contestă numai odată cu decizia prin care se finalizează investigația.

 (3) Ordinele adoptate de Consiliul Concurenţei în aplicarea art. 56, art. 57 și art. 60 alin. (5), precum și decizia Plenului Consiliului Concurenței emisă în temeiul art. 572 alin. (1) pot fi contestate la Curtea de Apel Chișinău, în termen de 15 zile de la comunicare, fără respectarea procedurii prealabile. Aceste cauze se soluționează în procedură accelerată.

(4) Intentarea acţiunii în contencios administrativ nu suspendă executarea actelor administrative ale Consiliului Concurenţei pînă la soluţionarea cauzei în fond de instanţa de judecată, dacă instanţa nu dispune altfel.

(5) Contestarea ordinelor emise de președintele Consiliului Concurenţei în temeiul art. 56 alin. (3) și art.57 nu suspendă efectuarea inspecției dispuse.

(6) În cazul în care decizia contestată în partea ce ţine de aplicarea sancţiunilor a fost anulată, în tot sau în parte, printr-o hotărîre judecătorească definitivă şi irevocabilă, suma corespunzătoare a amenzii se restituie plătitorului acesteia din bugetul de stat în termen de 45 de zile.

(7) Instanța de judecată nu poate anula decizia Consiliului Concurenței care este legală în fond, în cazul constatării unor încălcări procedurale care nu influențează fondul cauzei și care nu au dus la limitarea dreptului la apărare al părților implicate, însă poate trimite cauza la reinvestigare.

Articolul 48. va avea următorul cuprins:

„Articolul 48. Antrenarea experților și specialiștilor

1. Pe lîngă Consiliul Concurenţei poate fi constituit temporar, ca organ consultativ, Consiliul de experţi. Modul de constituire, componenţa şi atribuţiile acestui organ se stabilesc de către Plenul Consiliului Concurenţei.
2. Consiliul Concurenţei poate antrena specialişti şi experţi pentru consultaţii, pentru efectuarea expertizelor şi analizelor necesare. Aceştia vor putea emite opinii, care nu sînt obligatorii.
3. Experții și specialiștii antrenați de către Consiliul Concurenței vor asigura respectarea legislației privind conflictul de interese și de asigurarea confidențialității informațiilor, în baza declarațiilor sub proprie răspundere.”

**31.** Articolul 49:

la alineatul (2) textul „acțiuni anticoncurențiale” se substituie cu textul „încălcări ale legislației anticoncurențiale”.

**32.** Articolul 51:

articolul va avea următoarea denumire:

**„Articolul 51.** Plîngerea privind presupusele încălcări ale legislației concurențiale”

alineatul (1) va avea următorul cuprins:

„(1) Plîngere privind presupusele încălcări ale legislației concurențiale constituie cererea depusă la autoritatea de concurență care vizează o problemă de concurență depusă conform procedurii și condițiilor stabilite de prezenta lege. Plîngerea trebuie să conţină informaţiile cuprinse în Formularul de plîngere, aprobat de Plenul Consiliului Concurenţei prin hotărîre.”

se completează cu alineatul (21) care va avea următorul cuprins:

„(21) Plîngerea poate fi transmisă în formă electronică. Dacă se transmite în formă electronică, plîngerea trebuie să corespundă cerințelor legale stabilite pentru un document electronic.”

la alineatul (4) sintagma „acțiuni anticoncurențiale” se substituie cu textul „încălcări ale legislației concurențiale”.

se completează cu alineatele (8) și (9) care vor avea următorul cuprins:

„(8) Dacă după expedierea deciziei Plenului Consiliului Concurenței se depune o nouă plîngere de către același autor, în privința acelorași părți și aceluiași obiect și temei, aceasta nu se examinează și se conexează la dosarul inițial.

(9) Dacă plîngerea adresată Consiliului Concurenței conține și aspecte ce țin de competența altor autorități publice, o copie a plîngerii cu probele anexate se va remite autorității publice competente, urmînd ca Plenul Consiliului Concurenței să se expună doar asupra aspectelor ce țin de atribuțiile sale.”

**33.** Articolul 52:

la alineatul (1) sintagma „acțiuni anticoncurențiale” se substituie cu textul „încălcări ale legislației concurențiale”.

se completează cu alineatele (7), (8) și (9) care vor avea următorul conținut:

„(7) Informațiile obținute legal de angajații Consiliului Concurenței pot fi utilizate ca probe indiferent dacă sînt făcute în scris, oral sau în formă electronică sau înregistrată. Consiliul Concurenței poate lua în considerare ca dovezi relevante mesajele electronice, indiferent dacă acestea apar ca necitite sau au fost șterse.

 (8) Informațiile obținute legal de către Consiliul Concurenței în cadrul unei proceduri, în cazul în care este necesar, pot fi utilizate ca probe în cadrul altor investigații.

(9) În realizarea atribuțiilor prevăzute de lege, Consiliul Concurenței poate utiliza în calitate de probe informațiile și documentele colectate de către alte autorități publice, organele de urmărire penală și de către subiecții care efectuează activitatea specială de investigaţii, informațiile obținute de la terți, precum și de la autoritățile de concurență din alte state.”

 **34.** Articolul 53:

alineatul (1) va avea următorul cuprins:

„(1) Examinarea preliminară a plîngerii privind presupusele încălcări ale legislației concurențiale se efectuează în termen de 45 de zile lucrătoare de la data recepționării.”

 **35.** Legea se completează cu articolele 531 și532 care vor avea următorul cuprins:

**„Articolul 531.**Conexarea, separarea și disjungarea procedurilor de examinarea a cazurilor de încălcare a legislației concurențiale

(1) Pentru eficientizarea activității, Consiliul Concurenței este în drept să examineze mai multe plîngeri într-o procedură comună cînd există o conexiune cu privire la obiect și/sau părți. Fiecare autor al plîngerii participă în cadrul procedurii administrative în mod independent față de ceilalți participanți.

(2) Pentru eficientizarea activității Consiliului Concurenței, Plenul Consiliului Concurenței poate dispune conexarea unei investigații la o altă investigație atunci cînd între acestea există conexiune cu privire la obiect și/sau părți.

(3) Pentru eficientizarea activității Consiliului Concurenței, Plenul Consiliului Concurenței este în drept să separe:

a) o investigație inițiată în baza plîngerii care vizează mai multe probleme de concurență invocate de autorul plîngerii, în mai multe investigații, dacă consideră căexaminarealor separată este posibilă fără a afecta examinareaacestora;

b) o investigație, împărțind în două sau în mai multe investigații, după caz, atunci cînd este posibilă finalizarea examinării unora din faptele investigate fără a afecta restul investigației pentru care este necesară continuarea examinării cazului.

(4) Pentru eficientizarea activității Consiliului Concurenței, Plenul Consiliului Concurenței este în drept să dispună, prin înscriere protocolară, disjungarea unei investigației.

**Articolul 532.**Prioritizarea cazurilor

(1) Consiliul Concurenței este în drept să își stabilească prioritățile pentru îndeplinirea sarcinilor de aplicare a prevederilor prezentei legi, în funcţie de potențialul impact asupra concurenţei efective, de interesul public sau de importanța strategică a sectorului economic vizat.

(2) În măsura în care este obligat să examineze plîngeri formale, Consiliul Concurenței este în drept să respingă astfel de plîngeri pe motiv că nu consideră că plîngerile respective constituie o prioritate în ceea ce privește analizarea cazurilor.

(3) Consiliul Concurenței are dreptul de a respinge plîngeri și pe alte motive stabilite de legislație.”

**36.** Articolul 54 va avea următorul cuprins:

**„Articolul 54.** Solicitarea informaţiilor

(1) În scopul exercitării atribuţiilor sale, Consiliul Concurenţei are dreptul să solicite şi să obţină gratuit de la întreprinderi, asocieride întreprinderi, persoane fizice și autorităţi publice, orice documente şi informaţii necesare, inclusiv în format digital, care sînt accesibile și pot fi relevante pentru aplicarea legii, fără a putea invoca protecția secretului de stat, secretului urmăririi penale, secretului bancar, secretului comercial, secretului fiscal, secretului profesional, protecția informațiilor statistice, datelor cu caracter personal și altor informații confidențiale.

(2) Consiliul Concurenţei solicită în scris informaţiile necesare, indică temeiul juridic şi scopul solicitării informaţiei şi stabileşte un termen rezonabil în care acestea trebuie furnizate, precum şi specifică sancţiunile prevăzute de lege.

(3) Solicitările de informații trebuie să fie proporționale și să nu oblige întreprinderile şi asocierile de întreprinderi să recunoască faptul că au comis o încălcare, acestea fiind obligate să răspundă la întrebări factuale şi să furnizeze documente chiar dacă acestea pot fi folosite pentru a stabili împotriva lor sau a altei întreprinderi existenţa unei încălcări.

(4) Obligaţia de a furniza informaţiile solicitate în numele întreprinderii sau al asocierii de întreprinderi și autoritățile publice în cauză revine proprietarilor întreprinderilor ori reprezentanţilor întreprinderilor, asocierilor de întreprinderi sau autorităților publice, iar în cazul asocierilor care nu au personalitate juridică, obligația îi revine persoanelor autorizate să le reprezinte în temeiul legii sau al statutului. Avocaţii împuterniciți să acţioneze în mod corespunzător vor furniza informaţiile în numele clienţilor lor. Întreprinderile sau asocierile de întreprinderi poartă răspundere pentru neprezentarea informațiilor sau furnizarea informațiilor incomplete, inexacte sau care induc în eroare, în conformitatea cu prezenta lege.

**37.** Legea se completează cu articolul 541  cu următorul cuprins:

**„Articolul 541.** Interviul

(1) În scopul exercitării atribuţiilor sale, Consiliul Concurenţei are dreptul de a convoca la interviu orice reprezentant împuternicit al întreprinderii, asocierii de întreprinderi, orice reprezentant legal al autorității publice, precum și orice persoană fizică, în cazul în care un astfel de reprezentant sau o astfel de persoană ar putea deține informații relevante.

(2) În vederea realizării interviurilor prevăzute la alin (1), Consiliul Concurenţei transmite o solicitare scrisă prin orice metodă disponibilă și eficientă întreprinderii, asocierii de întreprinderi, autorității publice sau persoanelor fizice, cu indicarea persoanelor ce urmează a fi intervievate, indicînd temeiul juridic, scopul, data şi locul desfășurării interviului, precum şi sancţiunile prevăzute de prezenta lege.

(3) În cazul în care Consiliul Concurenței urmează să intervieveze angajați ai întreprinderilor, asocierilor de întreprinderi sau autorităților publice supuse investigației, întreprinderile sau asocierile de întreprinderi în cauză vor asigura prezența angajaților săi la interviu.

(4) Interviul poate fi realizat prin orice mijloace, inclusiv prin telefon sau internet. Consiliul Concurenţei poate înregistra sub orice formă declaraţiile făcute de persoanele intervievate. O copie a înregistrării trebuie pusă la dispoziţia persoanei intervievate pentru aprobare, care în termenul stabilit poate comunica orice corectare ce trebuie făcută în declaraţie. Corectările vor fi comunicate în scris.

**38.** Articolul 55:

se completează alineatele (31) și (41) care vor avea următorul cuprins:

„(31) Angajații Consiliului Concurenţei, când exercită atribuţii de raportor, sunt independenţi din punct de vedere al opiniei în exercitarea atribuţiilor ce le revin.

 (41) Dispoziția de inițiere a investigației se notifică autorului plîngerii, întreprinderii, asocierii de întreprinderi sau autorităţii publice care fac obiectul investigaţiei într-un termen rezonabil de la emitere, fără a periclita buna desfășurare a investigației.”

 **39.** Articolul 56 va avea următorul cuprins:

**Articolul 56.** Efectuarea inspecţiilor

(1) La investigarea cazurilor de încălcare a legislației concurențiale, efectuarea inspecţiilor de către Consiliul Concurenței se desfășoară în conformitate cu prezenta lege.

(2) Inspecția reprezintă un instrument procedural de obţinere a informaţiilor şi a documentelor necesare, indiferent de suportul pe care se găsesc și locul aflării acestora, utilizat de Consiliul Concurenţei pentru investigarea încălcării legislației concurențiale.

(3) În scopul efectuării investigaţiilor dispuse conform art. 55, Consiliul Concurenţei poate să efectueze inspecţiile necesare la orice întreprindere, asociere de întreprinderi sau autoritate publică. Efectuarea inspecţiilor este dispusă prin ordin emis de către Preşedintele Consiliului Concurenţei, în care se indică scopul şi obiectul inspecţiei, data la care începe inspecţia, sancţiunile prevăzute de lege, precum şi dreptul de a contesta ordinul în instanța de judecată.

(4) Inspecţia este exercitată de către angajații Consiliului Concurenței, împuterniciți în baza delegației de inspecție, cu excepţia debutanţilor, dacă există indicii că pot fi găsite documente sau pot fi obţinute informaţii considerate necesare pentru investigaţia presupusului caz de încălcare a legislaţiei concurenţiale, iniţiată prin dispoziţia Plenului Consiliului Concurenţei, fapt care nu necesită a fi demonstrat subiectului supus inspecţiei.

(5) La efectuarea inspecţiilor pot participa, după caz, experți sau specialiști în anumite domenii, împuterniciţi de către Consiliul Concurenţei, prin delegația de inspecție, și/sau reprezentanții altor autorităţi, în cazurile prevăzute de lege.

(6) Inspecţia se desfăşoară între orele 08:00 şi 18:00 şi se efectuează în prezenţa subiectului supus inspecţiei sau a reprezentantului său. Inspecţia poate continua şi după ora 18:00 numai cu acordul subiectului supus inspecţiei sau a reprezentantului ei.

(7) La desfăşurarea inspecției, Consiliul Concurenței prezintă subiectului supus inspecției copia dispoziției de inițiere a investigației, ordinul menţionat la alin. (3) și delegaţia de inspecție în care se indică împuternicirile acestora.

(8) Comunicarea ordinului de inspecție și a delegației de inspecție în lipsa reprezentantului subiectului supus inspecției sau oricărui angajat al subiectului supus inspecției, se poate efectua prin mijloace care asigură transmiterea conținutului acestor acte şi confirmarea expedierii. În acest caz, comunicarea se consideră îndeplinită la data şi ora expedierii.

(9) Dacă comunicarea nu se poate face prin niciuna dintre modalităţile prevăzute la alin. (7) și (8), ordinul de inspecţie şi copia dispoziției de inițiere a investigaţiei se afișează la adresa destinată desfășurării inspecţiei, fapt confirmat în proces-verbal al inspecției, în care vor fi indicate data şi ora afişării actelor.

(10) Subiectul supus inspecției este obligat să se supună inspecției.

(11) Persoanele delegate pentru efectuarea inspecției au dreptul de a inspecta și de a obține toate informațiile legate de obiectul și scopul investigației de la subiectul supus inspecției, inclusiv în format digital, indiferent de suportul pe care sînt stocate și locul aflării acestora.

(12) În cazul în care în cadrul inspecției sînt identificate informații sau documente care conțin semne privind săvîșirea altor încălcări ale legislației concurențiale, Consiliul Concurenței are dreptul să le ridice în vederea dispunerii măsurilor ce se impun.

(13) Pe parcursul inspecţiei, utilizînd echipamente tehnice şi/sau programe specializate, persoanele delegate pentru efectuarea inspecției pot să ia sau să obțină, sub orice formă, copii sau extrase din registre sau documente și, în cazul în care consideră că este oportun, să le ridice și să continue prelucrarea acestora la sediul Consiliului Concurenței. După caz, pentru a asigura integritatea probelor, pot fi ridicate originalele registrelor sau documentelor.

(14) Explicaţiile solicitate de către persoanele delegate pentru efectuarea inspecției de la reprezentantul sau angajaţii subiectului supus inspecției se înregistrează sub orice formă. La cerere, o copie a înregistrării este transmisă subiectului supus inspecției. În cazul în care s-au cerut explicaţii unui angajat al subiectului supus inspecției care nu a fost împuternicit de subiectul supus inspecției să dea explicaţii în numele acestuia, în termenul stabilit în procesul-verbal, subiectul supus inspecției urmează să prezinte în scris rectificările sau completările la explicaţii.

(15) În contextul inspecțiilor, Consiliul Concurenţei poate solicita sprijinul subdiviziunilor abilitate ale Ministerului Afacerilor Interne, care sînt obligate să acorde asistenţa necesară persoanele delegate pentru efectuarea inspecției în exerciţiul funcţiunii, în conformitate cu legea.

(16) Comunicările dintre subiectul supus inspecției şi avocatul acesteia, realizate în cadrul şi în scopul exclusiv al exercitării dreptului la apărare a subiectului supus inspecției, care are legătură cu obiectul investigației, nu pot fi folosite ca probă în cursul investigației desfăşurate de Consiliul Concurenţei.

 (17) Obligația de a proba îndeplinirea condițiilor prevăzute la alin.(16) revine subiectului supus inspecției. Dacă subiectul supus inspecției nu dovedește caracterul protejat al comunicării, aceasta se sigilează şi se ridică, în două exemplare. În procesul-verbal de inspecție se va stabili un termen în care subiectul supus inspecției urmează să remită probele și explicațiile de natură a demonstra caracterul protejat.

 (18) Preşedintele Consiliului Concurenţei decide, de urgenţă, cu privire la caracterul protejat al comunicării pe baza cererii și a probelor şi argumentelor prezentate de subiectul supus inspecției. Dacă preşedintele Consiliului Concurenţei respinge cererea privind caracterul protejat al comunicării, desigilarea documentului poate avea loc doar după expirarea termenului în care ordinul poate fi contestat, potrivit alin. (19) sau, în cazul în care decizia este contestată, după ce hotărîrea instanţei de judecată devine irevocabilă.

(19) Ordinul Preşedintelui Consiliului Concurenţei cu privire la respingerea cererii cu privire la caracterul protejat al comunicării poate fi atacată la Curtea de Apel Chișinău, în termen de 15 zile de la comunicare, fără respectarea procedurii prealabile, în conformitate cu Codul administrativ nr. 116/2018.

(20) Rezultatul inspecţiei este consemnat într-un proces-verbal privind efectuarea inspecţiei, care se întocmeşte în două exemplare, se numerotează fiecare pagină şi se semnează pe fiecare pagină de către toate persoanele delegate care au efectuat inspecția și reprezentantul subiectului supus inspecției.

(21) Un exemplar al procesului-verbal se înmînează, prin confirmarea înscrisă pe acesta, a subiectului supus inspecției, care este obligată să confirme, prin semnătura reprezentantului sau a altei persoane desemnate, primirea procesului-verbal. În cazul în care reprezentantul subiectului supus inspecției refuză să primească sau să confirme, prin semnătură, primirea procesului-verbal, pe acesta se face menţiunea corespunzătoare, iar procesul-verbal semnat va fi expediat subiectului supus inspecției prin poștă sau prin mijloacele electronice.

(22) În cazul în care desfășurarea inspecției a fost înregistrată în format video, înregistrarea este parte a dosarului și se eliberează subiectului supus inspecției, la solicitare, în vederea exercitării dreptului la apărare.

 **40.** Legea se completează cu articolele 561 și 562 care vor avea următorul conținut:

**„Articolul 561.** Drepturile și obligațiile Consiliului Concurenței

în cadrul inspecțiilor

(1) Persoanele delegate pentru efectuarea inspecției, au următoarele drepturi:

1. să intre în orice incintă, pe orice teren și în orice mijloc de transport ale întreprinderilor și asocierilor de întreprinderi;
2. să examineze registrele și alte documente privind activitatea economică, indiferent de suportul pe care sînt stocate, și au dreptul de a accesa orice informație care este accesibilă subiectului care face obiectul inspecției;
3. să ia sau să obțină, sub orice formă, copii sau extrase din astfel de registre și documente și, în cazul în care consideră că este oportun, să continue realizarea de astfel de căutări de informații și selectarea de copii sau extrase la sediul Consiliului Concurenței;
4. să sigileze orice incintă destinată activității economice și orice registru și document pe perioada inspecției și în măsura necesară inspecției;
5. să ceară oricărui reprezentant sau membru al personalului întreprinderii sau asocierii de întreprinderi explicații cu privire la faptele sau documentele legate de obiectul și scopul inspecției și să înregistreze răspunsul acestora;
6. să solicite schimbarea parolei/blocarea unor conturi de utilizator şi/sau de email, pe durata și în măsura necesară inspecției;
7. să caute și să copie, utilizînd echipamente tehnice şi/sau programe specializate, documente, fișiere sau alte informații stocate pe dispozitive care nu sînt identificate cu precizie în prealabil;
8. să folosească echipamente tehnice şi programe specializate de restabilire, copiere și analiză a informației indiferent de forma și suportul de stocare.

(2) Persoanele delegate pentru efectuarea inspecției, au următoarele obligații:

a) să comunice subiectului supus inspecției ordinul de efectuare a inspecției, delegația de inspecție și copia dispoziției de inițiere a investigației;

b) să informeze subiectul supus inspecţiei despre drepturile şi obligaţiile acesteia;

c) să efectueze inspecţia în conformitate cu împuternicirile atribuite.

**Articolul 562.** Drepturile și obligațiile subiectului supus inspecției

1. Subiectul supus inspecției are următoarele drepturi:
2. să ia cunoştinţă cu dispoziţia de inițiere a investigaţie, cu ordinul de inspecţiei şi cu delegaţia de inspecţie și să obţină cîte o copie de pe acestea;
3. să prezinte probe în cadrul efectuării inspecţiei;
4. să prezinte explicaţii cu privire la faptele sau documentele legate de obiectul și scopul inspecției;
5. să identifice informaţiile ce constituie secret comercial şi alte informaţii confidenţiale, formulînd, în acest sens, o cerere motivată către Consiliul Concurenței și, după caz să prezinte versiunea neconfidențială a acestor informații, cu aceeaşi valoare probantă ca a versiunii confidențiale;
6. să obţină copii de pe toate registrele sau documentele ridicate pe parcursul inspecţiei şi lista acestora;
7. să fie asistat de avocat. Lipsa acestuia nu poate fi invocată ca motiv de amînare a începerii sau continuării a inspecţiei;
8. să obţină un exemplar al procesului-verbal privind efectuarea inspecţiei.

(2) Subiectul supus inspecție are următoarele obligații:

a) să permită angajaților Consiliului Concurenței, fără întîrziere, începerea şi derularea inspecţiei;

b) să se supună inspecției și să îndeplinească indicațiile angajaților Consiliului Concurenței delegați pentru efectuarea inspecției;

c) să faciliteze, pe întreaga durată a inspecţiei, accesul la toate documentele şi informaţiile solicitate;

d) să furnizeze într-o formă completă documentele, informaţiile, înregistrările și evidențele solicitate, inclusiv copiile acestora, precum şi orice explicații necesare, fără a putea invoca caracterul confidenţial al acestora;

e) la inspectarea echipamentelor electronice de calcul, de comunicaţii, a echipamentelor şi/sau mediilor de stocare/arhivare să desemneze persoane care să ofere suportul necesar angajaților Consiliului Concurenței pe parcursul inspecției. Lipsa acestor persoane nu poate constitui motiv de amînare a începerii sau continuării inspectării respectivelor echipamente şi/sau medii de stocare/arhivare;

f) să pună la dispoziție şi să asigure accesul la toate echipamentele şi programele folosite, inclusiv la cele care nu se află fizic în spațiul inspectat, dar pot fi accesate din acel spaţiu, să furnizeze parolele şi cheile de criptare/decriptare necesare, inclusiv cele de administrator local şi/sau de reţea şi să asigure suportul necesar pentru utilizarea echipamentelor și programelor specializate.”

**41.** Articolul 57:

la alineatele (2) și (5) textul „art. 56 alin. (1)” se substituie cu textul „(3)”;

la alineatul (7) textul „, dacă instanta de recurs nu dispune altfel” se exclude.

**42.** Legea se completează cu articolele 571 și 572 care vor avea următorul cuprins:

**„Articolul 571.** Angajamente

(1) Pe durata procedurii de investigaţie privind presupusul acord anticoncurențial sau abuz de poziție dominantă, pînă la adoptarea deciziei de către Plenul Consiliului Concurenței, întreprinderile sau asocierile de întreprinderi supuse investigației pot formula propuneri de angajamente, în scopul înlăturării îngrijorărilor Plenului Consiliului Concurenţei care a determinat inițierea investigaţiei.

(2) Dacă importanța pedepsei și a discurajării comportamentului investigat prevalează, sînt exceptate de la aplicarea la angajamente faptele de gravitate mare, cum ar fi cartelurile și formele abuzului de poziție dominantă care au avut consecințe deosebit de grave pentru piață și au produs consecințe și efecte iremediabile.

(3) Înainte de adoptarea deciziei în temeiul art. 41 alin. (1) lit. l), Consiliul Concurenţei publică un rezumat al cauzei şi conținutul esenţial al angajamentelor sau al acţiunii viitoare propuse. Terţii interesaţi pot să-şi prezinte observaţiile într-un termen stabilit în publicarea efectuată, care nu poate fi mai mic de o lună. La publicare se va lua în considerare interesul legitim al întreprinderilor în protejarea secretului comercial.

(4) Dacă întreprinderile sau asocierile de întreprinderi au propus angajamente, Plenul Consiliului Concurenței poate:

a) accepta angajamentele, prin decizie, dacă stabilește că angajamentele propuse sînt suficiente pentru protecția concurenței și aplicarea acestora conduce la înlăturarea problemei ce a determinat inițierea investigației și înceta investigația cazului în privința întreprinderii care și-a asumat angajamente;

b) respinge angajamentele, prin decizie, și continuă acțiunile procedurale ce se impun ca urmare a inițierii investigației, dacă angajamentele nu întrunesc condițiile prevăzute la lit. a), identifică dificultăți de punere în aplicare a angajamentelor propuse sau la monitorizarea îndeplinirii acestora. Această soluție a Consiliului Concurenței este comunicată în scris întreprinderii care a propus angajamente.

(5) Consiliul Concurenței monitorizează îndeplinirea de către întreprindere a angajamentelor acceptate prin decizia Plenului Consiliului Concurenței.

(6) Plenul Consiliului Concurenţei are dreptul să redeschidă investigația finalizată cu acceptarea angajamentelor propuse de întreprinderi sau asocierile de întreprinderi:

 a) în cazul în care intervine o schimbare esenţială privind oricare dintre faptele pe care s-a fundamentat decizia cu angajamente;

 b) în cazul în care întreprinderile sau asocierile de întreprinderi în cauză acţionează contrar angajamentelor asumate;

 c) în cazul în care decizia a fost fundamentată pe informaţii incomplete, inexacte sau care induc în eroare, furnizate de părţi.

(7) Întreprinderile pot formula propuneri de angajamente și în cazul operațiunilor de concentrare economică în scopul compatibilizării acestora cu un mediu concurențial normal, potrivit art.25.

**Articolul 572.**  Măsurile interimare

(1) Plenul Consiliului Concurenţei poate impune orice măsură interimară pe care o consideră necesară, înainte de emiterea unei decizii de constatare a unei încălcări concurențiale, în caz de urgenţă determinată de riscul unui prejudiciu grav şi ireparabil adus concurenţei, în cazul în care constată, la o primă evaluare, existenţa unor fapte de încălcare concurențială şi care trebuie eliminate fără întîrziere.

(2) O astfel de decizie trebuie să fie proporțională și să se aplice fie pe o durată determinată, care poate fi reînnoită în măsura în care acest lucru este necesar și adecvat, fie până la adoptarea deciziei finale.

 (3) Decizia poate fi atacată la Curtea de Apel Chișinău, în termen de 15 de zile de la comunicare, fără respectarea procedurii prealabile, conform Codului administrativ nr. 116/2018.

(4) Plenul Consiliul Concurenței va monitoriza aplicarea măsurilor interimare impuse.”

**43.** Articolul 58:

alineatul (3) va avea următorul cuprins:

„(3) Înainte de adoptarea deciziei privind presupusele încălcări ale normelor de procedură prevăzute la art. 68 se întocmește un raport care va conține faptele constatate și probele pe care se întemeiază concluziile raportorului. Pînă la adoptarea deciziei de către Plenul Consiliului Concurenței, părțile implicate pot să prezinte observațiile sale, în termen de 10 de zile lucrătoare de la comunicare.”

alineatul (4) se completează după textul „constatările din raportul de investigație” cu textul „și alte probe pe care Plenul își întemeiază decizia.”.

**44.** Articolul 59:

la alineatul (1) textul „în urma finalizării investigației” se exclude.

alineatul (2) va avea următorul cuprins:

„După întocmirea raportului de investigaţie, o copie a versiunii neconfidenţiale a raportului se transmite, pentru informare părţilor și, după caz, altor persoane vizate de investigație. La solicitare, o copie a versiunii neconfidenţiale a raportului de investigaţie se transmite persoanelor a căror audiere a fost admisă conform prevederilor art. 64 alin. (3).”

la alineatul (3) după sintagma „părţile” se completează cu textul „ și alte persoane cărora a fost transmis raportul”.

la alineatul (6) se exclude cuvîntul „ secretariatului”.

**45.** Articolul 60:

 alineatul (1) se completează cu propoziția:

„Accesul la dosar este acordat părților în cauză cu condiția ca informațiile din dosar să fie utilizate numai în cadrul procedurii în cauza desfășurată de Consiliul Concurenței sau a eventualei proceduri judiciare conexe.”

alineatele (2) și (3) vor avea următorul cuprins:

 „(2) Părțile în cauză care fac obiectul procedurilor desfăşurate de Consiliul Concurenţei au dreptul de acces la dosarul Consiliului Concurenţei, sub rezerva interesului legitim al întreprinderilor de a-şi proteja secretele comerciale și alte informații confidențiale. Dreptul de acces la dosar nu include accesul la informaţiile a căror dezvăluire ar putea afecta concurența în mod negativ, informaţiile confidenţiale şi documentele interne ale Consiliului Concurenţei, la observațiile altor părți la raportul de investigație, la corespondenţa Consiliului Concurenţei cu autorităţile de concurenţă din alte state, la informațiile protejate de alte legi. Accesul la dosar se acordă, la cerere scrisă, o singură dată ca urmare a transmiterii de către Consiliul Concurenţei a raportului de investigaţie, pentru prezentarea de observaţii.

(3) Consiliul Concurenței asigură că accesul la declarațiile de clemență sau la propunerile de recunoaștere a săvîrșirii încălcării legislației concurențiale se acordă numai părților care fac obiectul procedurii și numai în scopul exercitării dreptului acestora la apărare în cadrul unei proceduri judiciare.”

se completează cu alineatele (4), (5), (6) și (7) care vor avea următorul cuprins:

„(4) Consiliul Concurenței poate acorda părților acces suplimentar la documentele primite după comunicarea raportului de investigație în etapele ulterioare ale procedurii, în cazul în care aceste documente constituie probe noi ce vizează partea respectivă.

(5) Accesul la documentele, datele şi informaţiile confidenţiale din dosarul cauzei și obţinerea copiilor şi/sau extraselor poate fi dispus prin ordinul Preşedintelui Consiliului Concurenţei, ce poate fi atacat numai odată cu decizia prin care se finalizează investigaţia.

(6) Accesul la dosar este acordat părților la investigație, cu condiţia ca informaţia din dosar să fie folosită numai de partea căreia i-a fost oferit accesul sau succesorilor în drepturi și obligații sau celor ce continuă activitatea economică ai acestora numai în cadrul procedurii respective desfăşurate de Consiliul Concurenţei sau procedurii judiciare eventuale aferente.

**46.** Articolul 61 va avea următorul cuprins:

 „Articolul 61. Modalităţile de acces la dosarul Consiliului Concurenţei

 (1) Preşedintele Consiliului Concurenţei permite părţilor în cauză accesul la dosar și obținerea, la cerere, contra cost a copiilor pe suport de hîrtie sau electronic şi a extraselor din dosar.

 (2) Părţilor li se va comunica data stabilită pentru accesul la dosar în termen de cel mult 3 zile lucrătoare de la data depunerii cererii.

(3) Accesul la dosar se acordă, în forma originală, cu excepția cazului în care se acordă acces la versiuni neconfidențiale ale informațiilor originale sau la un rezumat, unde confidențialitatea poate fi asigurată numai prin rezumarea informațiilor relevante.

(4) Consiliul Concurenţei nu are obligaţia să furnizeze traducerea documentelor din dosar.”

 **47.** Articolul 62 va avea următorul cuprins:

**„Articolul 62.** Tratamentul documentelor şi informaţiilor din dosar

(1) Documentele, informațiile obținute ca urmare a unei solicitări de informații sau în cadrul inspecţiei care nu au legătură cu obiectul investigaţiei și nu au stat la baza adoptării deciziei se returnează.

(2) În cazul documentelor cu acces restricţionat, accesul se acordă, dacă este posibil, la versiunea neconfidenţială a acestor documente transmise de întreprinderea care a invocat protecția a secretelor comerciale sau a altor informaţii confidenţiale. Cînd confidenţialitatea poate fi asigurată, accesul se acordă la varianta neconfidențială a informațiilor prezentată de întreprindere care a furnizat informația. Întreprinderea prezintă varianta neconfidențială a informațiilor furnizate Consiliului Concurenței într-un termen stabilit. Dacă întreprinderea nu prezintă varianta neconfidențială a informațiilor se va considera că documentele și informațiile nu conține secrete comerciale sau alte informaţii confidenţiale.

(3) Procesele-verbale întocmite în baza interviurilor sînt accesibile după înlăturarea din conţinutul lor a informațiilor ce constituie secretele comerciale sau alte informaţii confidenţiale, identificate de întreprinderi.”

**48.** Articolul 63 va avea următorul cuprins:

**„Articolul 63.** Criterii pentru acceptarea cererilor referitoare la tratamentul confidenţial al informaţiilor din dosar

(1) Informaţiile ce pot constitui secret comercial sînt definite de Codul civil nr. 1107/2002.

(2) Alte informaţii decît secretele comerciale pot fi considerate ca fiind confidenţiale, în măsura în care dezvăluirea acestora poate dăuna semnificativ unei persoane sau unei întreprinderi. Informaţiile confidenţiale pot include informaţii care ar permite părţilor să-i identifice pe autorii plîngerii, sau pe alţi terţi, atunci cînd aceştia din urmă au un temei motivat, probat în scris, de a rămîne anonimi. După caz, alte informaţii confidenţiale pot fi reprezentate de informaţiile transmise de către terţi despre întreprinderile implicate care ar putea exercita o presiune considerabilă din punct de vedere economic şi comercial asupra concurenţilor sau asupra partenerilor comerciali, clienţilor şi/sau furnizorilor respectivilor ai întreprinderilor implicate.

(3) Informaţiile ce constituie secret comercial și alte informații confidențiale din dosar se marchează cu sigla „Conține informații confidențiale”.

(4) Pentru ca o informație să fie considerată confidențială, persoana fizică, întreprinderea, asocierea de întreprinderi sau autoritatea publică care invocă respectarea interesului legitim de a-și proteja secretele și alte informații confidențiale trebuie să adreseze Consiliului Concurenței o cerere motivată, precum și identificarea părților față de care informațiile sale sînt considerate confidențiale.

(5) Accesul la informațiile confidențiale furnizate de către autoritățile publice se acordă doar cu acordul acestora.

(6) Cererea de acordare a caracterului confidențial trebuie să aibă ca obiect informațiile ce pot constitui secrete comerciale sau corespund descrierii pentru alte informații confidențiale. Consiliul Concurenței examinează temeiul cererii de confidențialitate. Atunci cînd nu acceptă cererea, Consiliul Concurenței trebuie să răspundă solicitantului în termen de 15 zile lucrătoare de la recepționarea cererii.

(7) Calificarea unei informaţii ca fiind secret comercial sau altă informaţie confidenţială nu împiedică Consiliul Concurenţei să divulge sau să utilizeze o astfel de informaţie dacă aceasta este necesară pentru a dovedi o pretinsă încălcare.”

 **49.** Articolul 64 la alineatul (4):

 cuvîntul „administrației” se exclude.

după sintagma „să asiste la audiere” se completează cu textul: „fizic sau de la distanță, prin intermediul mijloacelor electronice.”

**50.** Articolul 65 va avea următorul cuprins:

**„Articolul 65.** Adoptarea și comunicarea deciziilor

(1) După examinarea observaţiilor prezentate de părţi asupra raportului de investigaţie şi, după caz, după desfăşurarea audierilor și examinării informațiilor acumulate suplimentar la solicitarea Plenului, Plenul Consiliului Concurenţei:

a) adoptă decizia de încetare a investigaţiei cazului, deoarece pe parcursul desfăşurării acesteia nu au fost descoperite probe suficiente privind încălcarea legislației concurențiale care ar justifica aplicarea de măsuri corective sau sancţiuni;

b) adoptă decizia de constatare a încălcării legislației concurențiale, și, după caz aplicarea de sancțiuni;

c) dispune investigarea suplimentară a cazului;

d) adoptă alte decizii sau prescripții prevăzute de art. 41.

(2) Dacă Plenul Consiliului Concurenţei, constată o încălcare a legislației concurențiale, acesta solicită întreprinderilor, asocierilor de întreprinderi şi autorităților publice să înceteze respectiva încălcare. În acest scop, Plenul Consiliului Concurenţei poate impune orice măsuri corective comportamentale sau structurale care sînt proporţionale cu încălcarea comisă şi sînt necesare pentru încetarea efectivă a încălcării.

 (3) Decizia se bazează pe constatările și probele la care părțile în cauză au avut acces și asupra cărora au avut posibilitate de a perzenta observații, cu condiția respectării regulilor de acces la informații confidențiale. Deciziile și prescripțiile Plenului Consiliului Concurenței se comunica, în termen de 10 zile lucrătoare de la data adoptării prin modalitățile de notificare prevăzute de Codul administrativ nr. 116/2018.

 (4) Deciziile şi prescripţiile Plenului Consiliului Concurenţei se publică pe pagina web a Consiliului Concurenţei. Publicarea deciziilor şi a prescripţiilor se face cu luarea în considerare a interesului legitim al întreprinderilor în protejarea secretelor comerciale.”

**51.** Articolul 66:

la alineatul (1) textul „asociaţiile de întreprinderi, autorităţile administraţiei publice” se substituie cu textul „asocierile de întreprinderi, autorităţile publice”.

alineatul (4) va avea următorul cuprins:

„(4) În cazul neexecutării în termen, de către întreprinderi sau asocierile de întreprinderi a deciziilor Plenului Consiliului Concurenţei prin care sînt aplicate sancțiuni potrivit prezentei legi, executarea acestora se efectuează în conformitate cu Codul administrativ nr. 116/2018.”

se completează cu alineatul (5) care va avea următorul cuprins:

„(5) În cazul neexecutării în termen, de către întreprinderi sau asocierile de întreprinderi a altor decizii decît aplicarea sancțiunilor, executarea acestora se efectuează în conformitate cu Codul de executare nr. 443/2004.”

**52.** Articolul 67:

alineatele (3) și (4) vor avea următorul cuprins:

„(3) Pentru determinarea nivelului de bază al amenzii, ca bază de calcul se ia în considerare cifra de afaceri mondială totală realizată de întreprindere sau asocierea de întreprinderi în anul anterior sancţionării.”

 (4) În cazul în care cifra mondială totală de afaceri realizată în anul anterior sancţionării nu este înregistrată, se ia în considerare ultimul an anterior sancţionării în care întreprinderea sau asocierea de întreprinderi a realizat o cifră de afaceri.”

**53.** Articolul 68 alineatul (1) va avea următorul cuprins:

„(1)Plenul Consiliului Concurenţei are dreptul să aplice, prin decizie, persoanelor menţionate la art. 20 alin. (2) lit. b) sau întreprinderilor ori asocierilor de întreprinderi amenzi eficace, proporționale și disuasive în cazul în care, în mod intenţionat sau din neglijenţă:

 1) ca răspuns la o solicitare făcută în temeiul art. 54, acestea furnizează informaţii sau documente inexacte, incomplete sau care induc în eroare sau nu furnizează în termenul stabilit informaţiile sau documentele solicitate;

 2) acestea furnizează informaţii inexacte, incomplete sau care induc în eroare într-o cerere, confirmare, notificare sau completare a acesteia, potrivit prevederilor art. 22;

 3) în timpul inspecţiilor desfăşurate potrivit art. 56 acestea prezintă registrele sau celelalte documente solicitate, aflate în raport cu scopul şi obiectul investigaţiei, în formă incompletă;

 4) acestea refuză să se supună unei inspecţii desfăşurate în conformitate cu art. 56 sau art.57.

 5) obstrucționează desfășurarea inspecțiilor potrivit art.56 sau 57:

1. refuză oferirea accesului la încăperile sau echipamentele electronice supuse inspectării;
2. refuză prezentarea documentelor, registrelor, informațiilor, indiferent de modalitatea de stocare a acestora, în formă incompletă sau eronată;
3. întreprind măsuri de distrugere totală sau parțială a documentelor, registrelor, informațiilor, inclusiv de pe echipamentele electronice sau mediile de stocare a informației;
4. refuză, împiedică, crează obstacole, tergiversează sau oferă acces limitat la registre, documente, informații sau la echipamente electronice sau medii de stocare a informației, inclusiv prin neoferirea parolelor de acces la acestea;
5. dau indicații angajaților de a nu comunica cu echipa de inspecție sau a limita acțiunile acestora.

 6) ca răspuns la o întrebare adresată în conformitate cu art. 56 alin. (14), acestea:

1. dau un răspuns inexact sau care induce în eroare;
2. nu rectifică, în termenul stabilit de către Consiliul Concurenţei, un răspuns inexact, incomplet sau care induce în eroare;
3. nu dau un răspuns complet sau refuză să răspundă cu privire la fapte care au legătură cu obiectul şi scopul inspecţiei;

7) sigiliile aplicate în conformitate cu art. 561 alin. (1) lit. d) au fost deteriorate;

 8) în cazul unui interviu desfășurat în cadrul investigației, nu se prezintă sau nu asigură prezentarea persoanelor solicitate la interviul dispus în temeiul art. 541 sau se prezintă la interviu, dar refuză de a fi intervievat sau, în cadrul interviului, nu furnizează sau furnizează informații neautentice, incomplete sau care induc în eroare.”

 **54.** Articolul 69:

 alineatul (3) va avea următorul cuprins:

„(3) În funcţie de gravitate, faptele se împart în 3 categorii:

  a) fapte de gravitate mică: nivelul de bază se stabileşte în cuantum de la 0,1% pînă la 0,25% din cifra totală de afaceri, în sensul art. 67;

b) fapte de gravitate medie: nivelul de bază se stabileşte în cuantum de la 0,25% pînă la 0,5% din cifra totală de afaceri, în sensul art. 67;

c) fapte de gravitate mare: nivelul de bază se stabileşte în cuantum de la 0,5% pînă la 0,75% din cifra totală de afaceri, în sensul art. 67.”

la alineatul (4) textul „lit. d) și f)” se substituie cu „pct. 4) și 7)”

**55.** Articolul 70:

alineatul (6) va avea următorul cuprins:

„(6) În urma aplicării criteriilor de individualizare conform prevederilor art. 69 și art. 70, amenda nu poate depăși un nivel maxim de 1% din cifra de afaceri mondială totală realizată de întreprindere în anul anterior sancționării.”

**56.** Articolul 71 va avea următorul cuprins:

**„Articolul 71.** Faptele ce constituie încălcări ale normelor materiale ale legislaţiei concurenţiale

Plenul Consiliului Concurenţei are dreptul să aplice, prin decizie, întreprinderilor sau asocierilor de întreprinderi, amenzi eficace, proporţionale şi disuasive în cazul în care, în mod intenţionat sau din neglijenţă, aceste întreprinderi sau asocieri de intreprinderi:

a) încalcă prevederile art.5 și art.11;

b) nu respectă o măsură corectivă dispusă printr-o decizie în temeiul art. 41 alin. (1) lit. m);

c) nu respectă o decizie prin care se dispun măsuri interimare, în temeiul art. 572;

d) nu respectă un angajament care devine obligatoriu printr-o decizie, în temeiul art. 571;

e) nu notifică o concentrare economică, definită la art. 22 alin. (1), înainte de punerea în aplicare a acesteia, cu excepţia cazurilor în care sînt autorizate în mod expres în acest sens în conformitate cu art. 20 alin. (5) sau printr-o decizie adoptată în temeiul art. 20 alin. (6);

f) realizează o operaţiune de concentrare economică cu încălcarea prevederilor art. 20 alin. (5);

g) pun în practică o operaţiune de concentrare economică declarată incompatibilă cu mediul concurenţial printr-o decizie a Consiliului Concurenţei, potrivit prevederilor art. 25 alin. (2) lit. a).”

 **57.** Articolul 72, alineatul (3) va avea următorul cuprins:

„(3) Nivelul de bază al amenzii calculat pentru gravitatea faptei constituie:

 a) de la 0,5% pînă la 2% din cifra de afaceri mondială totală, în sensul art. 67, pentru faptele de gravitate mică: acordurile anticoncurenţiale verticale care au un impact redus asupra pieţei sau care afectează o parte limitată a acesteia; încălcările prevăzute la art. 71 lit. e), f) şi g) referitoare la operaţiuni de concentrare economică în privinţa cărora Consiliul Concurenţei emite o decizie de autorizare fără obiecţiuni, deoarece nu există îndoieli privind compatibilitatea cu mediul concurenţial sau deoarece îndoielile privind compatibilitatea cu mediul concurenţial au fost înlăturate prin modificările propuse de întreprinderi şi acceptate de Consiliul Concurenţei; încălcările prevăzute la art. 11 care au un impact redus asupra pieţei sau care afectează o parte limitată a acesteia;

 b) de la 2% pînă la 4% din cifra de afaceri mondială totală, în sensul art. 67, pentru faptele de gravitate medie: acordurile anticoncurenţiale orizontale sau verticale, cu excepţia celor prevăzute la lit. a) şi c); încălcările prevăzute la art. 11, cu excepţia celor prevăzute la lit. a) şi c); încălcările prevăzute la art. 71 lit. e), f) şi g) referitoare la operaţiuni de concentrare economică în privinţa cărora Consiliul Concurenţei, în urma desfăşurării unei investigaţii, poate adopta o decizie de autorizare condiţionată;

 c) de la 4% pînă la 8% din cifra de afaceri mondială totală, în sensul art. 67, pentru faptele de gravitate mare: cartelurile***,*** abuzul de poziție dominantă care a produs consecințe sau efecte iremediabile; încălcările prevăzute la art. 71 lit. e), f) şi g) referitoare la operaţiuni de concentrare economică în privinţa cărora Consiliul Concurenţei, în urma desfăşurării unei investigaţii, poate adopta o decizie prin care va declara operaţiunea de concentrare economică incompatibilă cu mediul concurenţial.”

**58.** Legea se completează cu articolele 721 și 722, care vor avea următorul conținut:

**„Articolul 721.** Amenda aplicată unităților economice unice

(1) Consiliul Concurenței este în drept să aplice noțiunea de întreprindere, ca unitate economică ce poate fi constituită din mai multe persoane fizice și/sau juridice, pentru a atrage la răspundere societatea-mamă și a-i impune amenzi pentru comportamentul uneia dintre filialele sale în cazul în care societatea mamă și filiala sa constituie o singură unitate economică.

(2) Cînd societatea‑mamă și filialasa constituie o singură întreprindere, deși filiala are personalitate juridică distinctă, dar nu își decide în mod independent comportamentul pe piață, dar aplică în esență instrucțiunile care îi sînt date de societatea-mamă, Consiliul Concurenței este în drept să adreseze societății‑mamă decizia prin care aplică amenzi acesteia, fără să fie necesară stabilirea implicării nemijlocite a societății mamă în cadrul acelei încălcări constatate.

(3) Consiliul Concurenței este în drept să considere societatea‑mamă răspunzătoare în solidar cu filiala sa pentru plata amenzii aplicate acesteia din urmă, cu excepția cazului în care societatea‑mamă prezintă elemente de probă suficiente de natură să demonstreze că filiala sa s-a comportat în mod independent pe piață.”

**Articolul 722.** Amenda aplicată succesorilor legali sau economici

„Dacă în cadrul întreprinderii ce a participat la săvîrșirea unei încălcări a legislației concurențiale au avut loc modificări juridice sau organizatorice, Consiliul Concurenței atrage la răspundere succesorii legali sau economici ai întreprinderii și aplică succesorilor amenzi pentru încălcarea legislației concurențiale.”

 **59.** Articolul 73:

 se completează cu alineatul (51), cu următorul cuprins:

„(51) La individualizarea amenzii ce urmează a fi impusă unei întreprinderi sau asocieri de întreprinderi, Consiliul Concurenței este în drept să țină seama de orice compensație plătită persoanelor prejudiciate în urma unei tranzacții.”

aliniatul (6) se exclude.

alineatul (7) va avea următorul cuprins:

„(7) În urma aplicării criteriilor de individualizare conform art. 72 și art. 73, amenda nu poate depăși un nivel maxim de 10% din cifra de afaceri mondială totală realizată de întreprindere în anul anterior sancționării.”

**60**. Legea se completează cu articolul 731 cu următorul cuprins:

„**Articolul 731.** Acordarea unui tratament favorabil întreprinderilor sau asocierilor de întreprinderi care recunosc săvîrșirea unei fapte anticoncurențiale

(1) În cazul încălcărilor prevăzute la art. 71 lit. a), dacă întreprinderea sau asocierea de întreprindere recunoaşte, în mod expres, înainte de audieri, săvîrşirea faptei anticoncurenţiale şi, după caz, propune remedii care duc la înlăturarea cauzelor și/sau efectelor încălcării, Consiliul Concurenţei poate aplica o reducere a amenzii cu un procent cuprins între 10% şi 30% din nivelul de bază determinat potrivit art. 72.

(2) Reducerea cuantumului amenzii în baza alin. (1) este posibilă doar pe baza unei solicitări scrise formulate de întreprinderea sau asocierea de întreprindere interesată. Solicitarea va conţine recunoaşterea clară şi neechivocă a răspunderii pentru încălcare, precum şi o declaraţie privind cuantumul maxim al amenzii pe care întreprinderea este dispusă să o plătească. În decizia Consiliului Concurenţei se vor menţiona cuantumul amenzii determinat anterior aplicării dispoziţiilor alin. (1), precum şi cuantumul amenzii rezultat în urma reducerii acordate pentru recunoaştere. În situaţia în care Consiliul Concurenţei nu acceptă termenii solicitării adresate de întreprindere sau asocierea de întreprindere, nu se va acorda o reducere a amenzii şi recunoaşterea formulată nu va fi utilizată ca element probatoriu.

(3) În cazul în care, înainte de comunicarea raportului de investigaţie, întreprinderea sau asocierea de întreprindere transmite o propunere privind formularea unei recunoaşteri în condiţiile alin. (2), Consiliul Concurenţei va putea aplica o procedură simplificată în cazurile de acordare a tratamentului favorabil întreprinderilor sau asocierilor de întreprinderi care recunosc săvîrşirea unei fapte anticoncurenţiale, stabilită conform unui regulament aprobat prin hotărîrea Plenului Consiliului Concurenței.

(4) Contestarea de către întreprindere sau asocierea de întreprindere a deciziei Consiliului Concurenţei, în privinţa aspectelor care fac obiectul recunoaşterii, atrage pierderea beneficiului prevăzut la alin. (1), referitor la reducerea cuantumului amenzii. La solicitarea Consiliului Concurenţei, instanţa va soluţiona acţiunea înlăturînd beneficiul reducerii acordat pentru recunoaştere şi va stabili amenda în consecinţă.

(5) În cazurile implicînd părţi care beneficiază de aplicarea politicii de clemenţă, dar nu sînt exonerate de amendă, reducerea cuantumului amenzii ca urmare a recunoaşterii va fi adăugată reducerii aplicate în urma procedurii de clemenţă, fără ca însumate să depăşească 50% din nivelul de bază determinat.

**61.** Articolul 75 va avea următorul cuprins:

**„Articolul 75.** Aplicarea amenzii unei asocieri de întreprinderi

(1) În cazul în care amenda se aplică unei asocieri de întreprinderi se ia în considerare cifra totală de afaceri a membrilor săi. Cuantumul maxim al amenzii nu poate depăși 10% din cifra de afaceri mondială totală realizată de fiecare membru activ pe piața afectată de încălcarea comisă de asociere.

(2) În situația în care asocierea de întreprinderi nu are capacitate de a-și onora obligațiile de plată, Consiliul Concurenței poate dispune membrilor asocierii să acopere suma amenzii aplicate.

(3) În cazul în care sumele solicitate nu s-au acordat asocierii de întreprinderi în termenul stabilit de Plenul Consiliului Concurenţei, plata amenzii sau a diferenţei rămase se solicită direct de la fiecare întreprindere ai cărei reprezentanți au fost membri în organele de decizie ale asocierii respective.

(4) Dacă, în urma solicitării efectuate în conformitate cu procedura prevăzută la alin.(2) şi (3), nu s-a acoperit întregul cuantum al amenzii, plata diferenţei este cerută de la membrii asocierii care au fost activi pe piaţa relevantă pe care a fost constatată și sancționată încălcarea legislației concurențiale.

(5) Plenul Consiliului Concurenţei nu solicită plata în temeiul alin. (3) sau (4) întreprinderilor care demonstrează că nu au pus în aplicare decizia asocierii care a dus la încălcare sau că nu au avut cunoştinţă de existenţa acesteia, ori că s-au distanţat activ de decizia asocierii înaintea iniţierii investigaţiei.

(6) Suma care revine spre plată fiecărei întreprinderi membru al asocierii în condițiile alin. (2) – (4) nu poate depăşi 10% din cifra de afaceri mondială totală realizată de întreprinderea în cauză în anul anterior sancţionării.”

**62.** Articolul 76, alineatul (1) va avea următorul cuprins:

„(1) Plenul Consiliului Concurenţei poate aplica, prin decizie, persoanelor menţionate la art. 20 alin.(2) lit. b), întreprinderilor sau asocierilor de întreprinderi penalităţi eficace, proporționale și disuasive în sumă de pînă la 5% din cifra de afaceri mondială totală zilnică medie realizată de întreprinderea sau asocierea de întreprinderi în cauză în anul anterior sancţionării, pentru fiecare zi de întârziere, calculate de la data stabilită în decizie, pentru a le obliga:

a) să înceteze o încălcare a prevederilor art. 5 sau art.11, în conformitate cu o decizie luată în temeiul art. 65;

b) să respecte o decizie prin care se dispun măsuri interimare în temeiul art.572;

c) să respecte un angajament devenit obligatoriu printr-o decizie adoptată în temeiul art. 571;

d) să furnizeze în mod complet şi corect informaţiile şi documentele care le-au fost cerute potrivit prevederilor art. 54;

e) să se supună inspecţiei dispuse în condiţiile art.56;

f) să se prezinte la un interviu, convocat în conformitate cu art.541;

g) să respecte o condiţie, o măsură corectivă sau o obligaţie impusă printr-o decizie adoptată în temeiul art. 25 alin. (1) lit. b) sau alin. (2) lit. c).”

 **63.** Articolul 77 alineatul (1) se completează cu o nouă propoziție cu următorul cuprins:

 „Nivelul de bază al amenzii pentru concurența neloială se determină în funcție de gravitatea și durata faptei.”

**64.** Articolul 81 se completează cu alineatul (3) cu următorul cuprins:

„(3) Plenul Consiliului Concurenţei poate, de asemenea, constata că o încălcare s-a comis în trecut, dacă are un interes legitim de a acţiona în acest mod.”

 **65.** Articolul 82, se completează cu alineatul (5), cu următorul cuprins:

 „(5) Termenul de prescripție se suspendă pe perioada în care actele administrative ale Plenului Consiliului Concurenței formează obiectul unei proceduri judiciare.”

**66.** Articolul 84 se completează cu alineatul (7) cu următorul cuprins:

„(7) Consiliul Concurenței are obligația să asigure, la cererea întreprinderii sau acocierii de întreprinderi care solicită clemență, confidențialitatea cu privire la identitatea acesteia, pînă la momentul comunicării raportului de investigație.”

**67.** Articolul 86:

alineatul (1), literele a) și b) vor avea următorul cuprins:

„(1) Consiliul Concurenţei va acorda imunitate de tip A la amendă dacă sînt îndeplinite cumulativ următoarele condiţii:

a) întreprinderea sau asociereade întreprinderi este prima care furnizează informaţii şi elemente probatorii care, în opinia Consiliului Concurenţei, permit declanşarea investigației și/sau desfășurarea inspecțiilor;

b)la data furnizării elementelor probatorii, Consiliul Concurenţei nu deţinea suficiente elemente pentru inițierea investigaţiei și/sau efectuare a inspecţiei.”

alineatul (2), punctul 1), partea introductivă a literei a) va avea următorul cuprins:

 „a) o declaraţie a participării la acord, care să includă:”

alineatul (2), punctul 1), litera a) se completează cu două liniuțe noi cu următorul cuprins:

„- precizarea referitor la neaplicarea măsurilor de constrîngere a altor întreprinderi sau asocieri de întreprinderi să participe la presupusul acord sau să rămînă parte a acestuia;

- informații despre orice cerere de clemență anterioară sau posibil transmisă pe viitor oricărei alte autorități de concurență sau autorităților de concurență din țări terțe în legătură cu presupusul acord.”

 **68.** Articolul 87, alineatul (1), litera a) va avea următorul cuprins:

„a) întreprinderea sau asocierea de întreprinderi este prima care furnizează informaţii şi elemente probatorii ce vor permite Consiliului Concurenţei să constate încălcarea prevederilor art. 5 alin. (1);”

 **69.** Articolul 88 va avea următorul cuprins:

„**Articolul 88.** Întreprinderile sau asocierile de întreprinderi excluse de la

beneficiul imunităţii la amendă

(1) Întreprinderile sau asocierile de întreprinderi care au întreprins măsuri pentru a constrînge alte întreprinderi sau asocieri de întreprinderi să se alăture unui acord sau să își mențină participarea în cadrul acestuia nu pot beneficia de imunitate la amenzi.

(2) Întreprinderile și asocierile de întreprinderi prevăzute la alin.(1) pot beneficia de o reducere a cuantumului amenzii, dacă îndeplinesc cerințele și condițiile prevăzute de prezenta lege.”

**70.** Articolul 89:

alineatele (1) și (2) vor avea următorul cuprins:

„(1) Întreprinderile sau asocierile de întreprinderi care dezvăluie participarea la un acord anticoncurențial, dar care nu îndeplinesc condițiile pentru obținerea imunității, pot beneficia de o reducere a cuantumului amenzii, față de nivelul care le-ar fi fost aplicat în mod normal.

(2)Pentru a putea beneficia de reducerea de la alin.(1),întreprinderea sau asocierea de întreprinderi trebuie să furnizeze Consiliului Concurenţei elemente probatorii referitoare la pretinsa încălcare a legii, inclusiv participarea sa,care să aducă o contribuţie suplimentară semnificativă în raport cu cele aflate deja în posesia acestuia şi trebuie să îndeplinească condiţiile generale pentru acordarea clemenţei.”

partea introductivă a alineatului (7) va avea următorul cuprins:

„(7) În toate deciziile emise, la sfîrşitul procedurii de investigaţie, în cazul în care au fost depuse cereri pentru reducerea cuantumului amenzii, Consiliul Concurenţei va determina nivelul reducerii de care va beneficia întreprinderea sau asocierea de întreprinderi, raportat la amenda care i-ar fi fost aplicată în mod normal:”

**71.** Articolul 90:

alineatul (1) va avea următorul cuprins:

„(1) Orice întreprindere sau asociere de întreprinderi care dorește aplicarea politicii de clemență trebuie să se adreseze Consiliului Concurenței.”

alineatul (2) litera a) se completează cu o liniuță cu următorul cuprins:

„- asigură disponibilitatea directorilor, managerilor și a altor angajați pentru intervievare la Consiliul Concurenței și depune eforturi rezonabile pentru asigurarea disponibilității foștilor directori, manageri și altor angajați pentru intervievare.”

alineatul (2), litera b) va avea următorul cuprins:

„b) a încetat implicarea în presupusul acord cel tîrziu imediat după depunerea cererii de clemență, cerere de acordare a numărului de ordine sau a cererii oficiale, cu excepția cazului în care, pentru a asigura integritatea investigațiilor sau inspecțiilor, Consiliul Concurenței solicită altfel.”

alineatul (2), litera c) va avea următorul cuprins:

„c) nu a dezvăluit intenţia sa de depunere a unei cereri pentru clemenţă sau elemente ale cererii, altele decît cele depuse la oricare autoritate de concurență din țări terțe.”

**72.** Articolul 91 alineatul (6) se completează textul cu următorul cuprins:

„, indiferent dacă cererea pentru imunitate este prezentată formal sau prin solicitarea unui număr de ordine.”

 **73.** Articolul 92, la alineatul (5), cuvîntul „clemență” se substituie cu cuvîntul „reducere”.

**74.** Legea se completează cu articolul 921, cu următorul cuprins:

**„Articolul 921.**Solicitarea unui număr de ordine

(1) Un participant la acord poate contacta Consiliul Concurenței, manifestîndu-și voința de a depune o cerere pentru clemență. În acest sens, întreprinderea sau asocierea de întreprinderi poate solicita acordarea unui număr de ordine, pentru a furniza informațiile prevăzute de prezenta secțiune, cu scopul de a-și asigura prioritatea în ceea ce privește ordinea de înregistrare a cererilor de clemență. Întreprinderea va justifica cererea sa de obținere a unui număr de ordine.

(2) Consiliul Concurenței poate acorda numărul de ordine pe o perioadă care va fi specificată de la caz la caz, dar nu mai puțin de 10 zile lucrătoare, pentru a permite colectarea informațiilor și a elementelor probatorii necesare.

(3) Pentru a putea obține un număr de ordine, întreprinderea trebuie să furnizeze autorității de concurență informații referitoare la numele și adresa sa, părțile la presupusa înțelegere, produsele/serviciile și teritoriile afectate, tipul înțelegerii, durata estimată a încălcării, precum și o scurtă descriere a modalității de funcționare a presupusei înțelegeri. Întreprinderea trebuie, de asemenea, să informeze Consiliul Concurenței cu privire la cererile pentru clemență adresate sau pe care intenționează să le adreseze altor autorități de concurență cu privire la presupusa înțelegere.

(4) Întreprinderile care beneficiază de un număr de ordine nu pot să își completeze solicitarea prin înaintarea unei cereri formale sub formă ipotetică.

(5) Dacă întreprinderea își completează cererea în termenul stabilit de către Consiliul Concurenței, se va considera că informațiile și elementele probatorii furnizate au fost transmise la data depunerii cererii inițiale.

(6) În situația în care solicitarea nu este completată în termenul stabilit, Consiliul Concurenței o va respinge. În cazul în care întreprinderea sau asocierea de întreprinderi va reveni și va solicita din nou clemență, iar aceasta nu a fost încă acordată condiționat, aceasta nu va mai avea posibilitatea să recurgă la sistemul numărului de ordine sau la cererea formală sub forma ipotetică. Întreprinderea va putea înainta Consiliului Concurenței doar o cerere formală prin care să furnizeze imediat toate informațiile și elementele probatorii de care dispune în legătură cu presupusa încălcare a legii.”

**75.** Capitolul VIII al Legii se completează cu Secțiune a 4-a care va următorul cuprins:

**”Secțiunea a 4 - a**

**Mecanismul informatorilor de concurență**

**Articolul 921**. Informatorii de concurență

(1) Sînt informatori de concurență persoanele fizice care furnizează Consiliului Concurenței, din propria inițiativă, informații și elemente probatorii indispensabile privind posibile încălcări ale prezentei legi, sub formă de acord anticoncurențial interzis de art.5 sau referitoare la operațiunile de concentrare economică prevăzute de art. 71.

(2) Elementele probatorii indispensabile includ informațiile veridice pe baza căreia Consiliul Concurenței poate să declanșeze procedura de investigație și să dispună efectuarea de inspecții, în cursul căreia pot fi obținute probe privind posibile încălcări prevăzute de alin.(1).

 (3) Reprezentantul sau angajatul unei întreprinderi sau asocieri de întreprinderi, ce a depus anterior o cerere pentru clemență privind același comportament (acțiune/inacțiune) pe piață, conform prevederilor Secțiunii a 3-a, nu are dreptul la recompensă.

 (4) Procedura internă de organizare a activității de colectare, prelucrare, păstrare, distrugere și garantare a integrității și confidențialității informațiilor și elementelor probatorii furnizate de către informatorii de concurență, măsurile de asigurare a confidențialității identității informatorilor de concurență, procedura de înregistrare, acceptare sau refuz de acceptare a informațiilor și elementelor probatorii prezentate și procedura de înregistrare, acceptare și respingere a cererilor privind plata recompensei, precum și modalitatea de plată a recompensei din bugetul de stat și de restituire a recompensei de către informatorii de concurență vor fi stabilite printr-un regulament adoptat de Plenul Consiliului Concurenței, prin hotărîre.

**Articolul 922.** Confidențialitatea identității informatorului de concurență

(1) Consiliul Concurenței protejează identitatea informatorului de concurență.

 (2) Toate datele acumulate pe parcursul furnizării Consiliului Concurenței a informațiilor și elementelor probatorii scrise sau audio-video și informații și elemente probatorii obținute prin alte mijloace tehnice, pe care le consideră necesare, pentru investigarea stării de fapt, indispensabile de către informatorii de concurență, pe parcursul plății recompensei informatorilor de concurență din bugetul de stat de către reprezentanți speciali împuterniciți ai Ministerului Finanțelor și pe parcursul restituirii recompensei de către informatorii de concurență în bugetul de stat, constituie informație oficială cu accesibilitate limitată sau secret de stat.

 (3) Consiliul Concurenței trebuie să informeze persoana fizică care solicită recompensă despre dreptul său de păstrare a confidențialității datelor de identitate și despre faptul că ea poate fi intervievată și/sau audiată în condițiile prezentei legi sau audiată în calitate de martor în condițiile Codului de procedură penală nr.122/2003.

**Articolul 923.** Recompensa pentru informatorii de concurență

 (1) Orice persoană fizică care a furnizat Consiliului Concurenței informații și elemente probatorii scrise sau audio-video și informații și elemente probatorii obținute prin alte mijloace tehnice, pe care le consideră necesare, pentru investigarea stării de fapt și indispensabile pentru constatarea unei încălcări grave comise, sub formă de acord anticoncurențial interzis de art.5 sau referitoare la operațiunile de concentrare economică prevăzute de art. 71, are dreptul să primească o recompensă.

 (2) Valoarea recompensei prevăzută de alin.(1), constituie 1 % din amenda încasată în bugetul de stat urmare a executării deciziei Plenului Consiliului Concurenței prin care a fost aplicată amenda respectivă, dar nu poate depăși 3 000 000 lei.

 3) Orice persoană fizică are dreptul să primească o singură recompensă. Fiecare persoană fizică are dreptul la o recompensă în valoare deplină, dacă mai multe persoane fizice, furnizează elemente probatorii indispensabile.

(4) Recompensa în valoare deplină nu se plătește mai multor persoane, dacă se constată faptul, în baza informațiilor disponibile, că probele provin din una și aceiași sursă și au fost separate cu scopul de a obține mai multe recompense. În acest caz, valoarea deplină a recompensei se divizează în mod egal tuturor persoanelor care au dreptul la această recompensă.

(5) Persoana fizică ce furnizează Consiliului Concurenței informații și elementele probatorii indispensabile care au fost obținute ca rezultat al comiterii unei infracțiuni sau contravenții, nu are dreptul la recompensă.

 (6) Recompensa nu constituie sursă de venit impozabilă și obligaţie de a plăti la buget prime de asigurare obligatorie de asistență medicală și contribuții de asigurări sociale de stat obligatorii și alte plăţi obligatorii stabilite de legislaţie.

**Articolul 924.** Plata recompensei informatorilor de concurență

 (1) Persoana fizică ce furnizează informații și elemente probatorii indispensabile, este în drept să depună Consiliului Concurenței o cerere scrisă privind plata recompensei, în termen de 5 zile lucrătoare, de la data la care aceste informații și elemente probatorii sunt furnizate.

 (2) După încasarea amenzii în baza deciziei adoptate de către Plenul Consiliului Concurenței în urma investigației cazurilor de presupusă încălcare a art.5 sau referitoare la operațiunile de concentrare economică prevăzute de art. 71, recompensa se plătește în termen de 30 de zile lucrătoare de la data emiterii actului administrativ individual de către președintele Consiliului Concurenței privind plata recompensei referitor la fiecare persoană separat ce a furnizat o cerere în conformitate cu alin. (1).

 (3) Recompensa se plătește din bugetul de stat, din suma amenzii încasate în bugetul de stat urmare a executării deciziei Plenului Consiliului Concurenței.

**Articolul 925.** Suspendarea plății recompensei și restituirea recompensei de către informatorii de concurență

 (1) Dacă urmărirea penală sau procedura contravențională în privința comportamentului informatorului de concurență este inițiată înaintea acordării recompensei, plata acestei recompense se suspendă pînă la adoptarea unei hotărîri judecătorești irevocabile.

 (2) Dacă, hotărîrea judecătorească irevocabilă asupra comiterii unei infracțiuni sau contravenții, este adoptată după achitarea recompensei, această recompensă se restituie de către informatorul de concurență.

 (3) În cazul în care recompensa trebuie restituită de către informatorul de concurență, restituirea benevolă se face cel tîrziu în termen de 30 de zile de la data notificării acestuia a hotărîrii judecătorești irevocabile. Recompensa ce urmează a fi restituită de către informatorul de concurență, se face venit la bugetul de stat și se execută în conformitate cu Codul administrativ nr.116/2018.”

 **Art. II.-** În Anexa la Legea nr. 155/2011 pentru aprobarea Clasificatorului unic al funcțiilor publice (Monitorul Oficial al Republicii Moldova, 2011 nr. 164-165 art. 480), cu modificările ulterioare, capitolul I, secțiunea a II-a, punctul 1, poziția A02, coloana a doua ce vizează Titlul funcţiei publice se completează cu textul:

„Şef al Aparatului executiv al Consiliului Concurenței”.

**Art. III.** – La articolul 8 alineatul (2) litera d) din Legeanr. 158/2008 cu privire la funcția publică și statutul funcționarului public (Monitorul Oficial al Republicii Moldova, 2008 nr. 230-232 art. 840), cu modificările ulterioare, după sintagma ,,Curtea de Conturi” se completează cu sintagma ,,Consiliul Concurenței”.

**Art. IV -** Dispoziții finale și tranzitorii

(1) Prevederile prezentei legi ce se referă la atribuțiile Consiliului Concurenței în domeniul de reglementare a transportului feroviar intră în vigoare odată cu prevederile Codului transportului feroviar nr. 19/2022.

(2) Plîngerile şi cauzele ale căror proceduri de examinare de către Consiliul Concurenţei nu s-au finalizat pînă la data intrării în vigoare a prezentei legi se examinează conform normelor de procedură prevăzute de prezenta lege şi normelor materiale, inclusiv celor privind răspunderea pentru încălcarea legislaţiei concurenţiale, prevăzute de legea în vigoare la data comiterii încălcării.

(3) Litigiile care la data intrării în vigoare a prezentei legi se află în proces de examinare se soluţionează în conformitate cu normele legii în vigoare la data apariţiei litigiului.

(4) Litigiile care la data intrării în vigoare a prezentei legi se află în proces de examinare în fond la Judecătoria Chișinău sediul Rîșcani se vor strămuta la Curtea de Apel Chișinău în calitate de prima instanță de contencios administrativ competentă pentru examinarea în fond a litigiilor de contestare a actelor administrative emise de Consiliul Concurenței.

(5) Guvernul și Consiliul Concurenței, în termen de 6 luni de la data intrării în vigoare a prezentei legi, vor aduce actele sale normative în concordanță cu prezenta lege.

**Președintele Parlamentului Igor GROSU**